Το ολοκαύτωμα της Επαρχίας Βιάννου - Χανιώτικα Νέα\n21 Σεπτεμβρίου, 2019 10:01 πμ\nΕκτός από την επέτειο της Μικρασιατικής Καταστροφής στις 14 Σεπτεμβρίου 1943 υπάρχει ακόμα μια θλιβερή επέτειος, το ολοκαύτωμα της Επαρχίας Βιάννου και πολλών χωριών της γειτονικής Ιεράπετρας. Τετρακόσιοι εξήντα ένας άνθρωποι (η δεύτερη μεγαλύτερη μαζική εκτέλεση αμάχων στην Ελλάδα μετά το Δίστομο) εκτελέστηκαν από τους Γερμανούς πληρώνοντας το τίμημα της συμμετοχής στην αντίσταση. Πώς όμως φτάσαμε στην τραγωδία και τι σχέση έχουν τα Χανιά με τη Βιάννο;\nΗ πατρίδα του Ιωάννη Κονδυλάκη, η Άνω Βιάννος, είχε Ημιγυμνάσιο από το 1921 και ήδη από το 1924 είχε αναπτύξει σημαντική πολιτιστική και πολιτική δράση, λόγω του πολιτιστικού συλλόγου «Προοδευτικός Τουριστικός Σύλλογος Βιάννου, ο Φεραίος» μετέπειτα «Διαβάτης». Ο σύλλογος με πρωταγωνιστές και μέλη δασκάλους, Βιαννίτες φοιτητές της Αθήνας και μαθητές από τη Βιάννο, εκτός από πολιτιστική δράση (θέατρο, κινηματογράφο, χοροεσπερίδες) είχε και αξιόλογη κοινωνική δράση με χαρακτηριστικό παράδειγμα τη δημιουργία του Γεωργικού Συνεταιρισμού Βιάννου (1928). Αυτό το προοδευτικό πνεύμα καλλιεργήθηκε και ενισχύθηκε από την κομμουνιστική ιδεολογία, με αποτέλεσμα στον Β’ Παγκόσμιο Πόλεμο η Βιάννος να αποτελεί το προπύργιο του ΕΑΜ-ΕΛΛΑΣ της Ανατολικής Κρήτης. Υπήρχε, λοιπόν, η αιτία, ενώ η αφορμή για το ολοκαύτωμα δόθηκε με την εξόντωση των Γερμανών στρατιωτών στο φυλάκιο της Κάτω Σύμης από άνδρες της οργάνωσης Ε.Ο.Κ. του Μπαντουβά.\nΗ πρώτη προσπάθεια των Βιαννιτών αγωνιστών για αντίσταση ήταν η συνεργασία με αγωνιστές από τους άλλους νομούς της Κρήτης. Έτσι, ο αγωνιστής Νίκος Μανουσάκης (1908-1945, ψευδώνυμο Νίκος Γαλάνης) από τον Βαχό με εντολή του κόμματος (Κ.Κ.Ε.) πήγε στα Χανιά και συναντήθηκε με τον στρατηγό Εμμ. Μάντακα προτείνοντάς του να αναλάβει πρωτοβουλία για τη συγκρότηση του «Πατριωτικού Μετώπου Κρήτης». Ταυτόχρονα, σύμφωνα με τους Χανιώτες αγωνιστές Δ. Βλησίδη και Λ. Ηλιάκη («Τα πρώτα βήματα του ΕΑΜ στην Κρήτη», Χανιά 1997, σ. 17), συναντήθηκε με στελέχη του κόμματος για να συντονίσουν τη δράση τους. Ο Μανουσάκης δέθηκε με τους Χανιώτες συναγωνιστές του και στην κηδεία του αγωνιστή Βαγγέλη Κτιστάκη (αρχηγού της οργάνωσης του Κ.Κ.Ε. «Φιλική Εταιρεία») είπε στη νεκρολογία: «[…]Αίμα κι εκδίκηση, πίστη και αγώνα για λουλούδια, Βαγγέλη, σου προσφέρει το κόμμα[…]».\nΈνας άλλος κορυφαίος Βιαννίτης αγωνιστής ήταν και ο ταγματάρχης Αλέξανδρος Ραπτόπουλος (1899-1942), βενιζελικών πολιτικών πεποιθήσεων, ήρωας των Βαλκανικών Πολέμων, ανάπηρος της Μικρασιατικής Καταστροφής και ιδρυτής της αντιστασιακής οργάνωσης Κ.Ε.Ε.Ε. («Κρητική Εθνική Επαναστατική Επιτροπή»). Η οργάνωση εξαπλώθηκε σε ολόκληρη την Κρήτη, αλλά ο Ραπτόπουλος συνελήφθηκε στις 22/2/1942 από τους Ιταλούς που στρατοπέδευαν και έλεγχαν τη Βιάννο και το Λασίθι. Εκτελέστηκε στις φυλακές της Αγιάς από τους Γερμανούς στις 3/9/1942.\nΓ. Χρηστάκης συνεργασία Κ. Στεφανάκη, «Επαρχία Βιάννου 1940-1945», εκδ. Δήμος Βιάννου, Ηράκλειο 2017


No Europe, no vision… | ελεύθερος δικτυογράφος\n← Τι είναι ο φασίστας, τι είναι το αυγό του…\nΜεγάλοι Τσέλιγκες →\n…όπου η λέξη “vision” δεν αναφέρεται στην αίσθηση της όρασης, αλλά στην ουτοπία του οράματος. Σε κάποιο στόχο, σε κάποια προσδοκία. Για μια Ευρώπη ενωμένη ή διαιρεμένη, συντηρητική ή σοσιαλιστική. Ή ακόμα και για μια Ευρώπη αυτο-οργανωμένη, ασυμβίβαστη και αντιεξουσιαστική. Όπως προτιμάει ο καθένας. Ενδεχομένως κι ένα όραμα για μια Ευρώπη που παύει να προσδιορίζεται με γεωγραφικά και εθνοφυλετικά κριτήρια. Για μιαν άλλη Ευρώπη, που πατάει στις παραδόσεις και τις αγκυλώσεις της για να κάνει ένα βήμα πιο πέρα, να γίνει κάτι άλλο από αυτό που κάποιοι προσπαθούν να μας πείσουν ότι είναι το πεπρωμένο της.\nΤην ώρα που εκατομμύρια ανθρώπων παρακολουθούν εναγωνίως τον τελικό της Eurovision, οι εκλογές για την ανάδειξη ευρωβουλευτών βρίσκονται προ των πυλών και δείχνουν να μην αφορούν κανέναν. Ο ένας πιστεύει μοιρολατρικά ότι “όλοι ίδιοι είναι και άρα δεν έχει νόημα να πας να ψηφίσεις”. Ο άλλος θεωρεί αφελείς αυτούς που νομίζουν ότι ο κόσμος μπορεί να αλλάξει προς το καλύτερο μέσα από εκλογές και πολιτικές παρατάξεις. Ο τρίτος απλά θέλει να εκμεταλλευτεί το τριήμερο για να πάει να ρίξει μια βουτιά στη θάλασσα. Ο τέταρτος έχει μείνει άνεργος και δεν έχει ούτε φράγκα να πάει στην παραλία ούτε όρεξη να ψηφίσει κάποιους τύπους που θα πληρώνονται έναν σκασμό λεφτά για να πηγαίνουν ταξιδάκια και να παριστάνουν ότι δουλεύουν.\nΟ Σάκης όμως; Το μπλοκ των Βαλκανικών χωρών, η γκρούπα της Βαλτικής και η φράξια της Σκανδιναβίας; Σε ποιον θα δώσουν το δωδεκάρι; Αυτά παραδόξως φαίνονται να μας αφορούν, ίσως επειδή απευθύνονται σ’ έναν αλλοιωμένο και εμπορευματοποιημένο πατριωτισμό. Σε προκάτ εθνικές υπερηφάνειες και πολύχρωμα σημαιάκια που κουνιούνται πέρα-δώθε. Σε πρωτιές, νίκες και δάκρυα χαράς για “το δικό μας παιδί” που τα κατάφερε. Ή που πήρε τ’ αρχίδια του γιατί το φάγαν τα συμφέροντα. Των ξένων. Των εχθρών. Που σιγά μην είναι Ευρωπαίοι όλοι αυτοί. Κι αν είναι, τρώγανε βελανίδια όταν εμείς τρώγαμε τον αγλέορα.\nΠοια Ευρώπη λοιπόν; Ποιο όραμα; Ποια ένωση; Έχουμε αφήσει τις τύχες μας στα χέρια νεοφιλελεύθερων χαρτογιακάδων και πολυεθνικών, και την πολιτιστική μας κληρονομιά στα χέρια δισκογραφικών και εταιρειών που πουλάνε ringtones. Αντί να σηκωθούμε να ασκήσουμε το δωρεάν δημοκρατικό μας δικαίωμα, πληρώνουμε λεφτά για να ψηφίσουμε ένα ηλίθιο τραγούδι που ούτε καν μας άρεσε. Απλά ποντάρουμε ότι έτσι ίσως βοηθήσουμε τον Σάκη να κερδίσει ένα καλύτερο συμβόλαιο και τα στελέχη της ΕΡΤ να τσεπώσουν ακόμα μεγαλύτερες μίζες.\nΞέρω τι θα πουν ορισμένοι. Ότι σνομπάρουν τις ευρωεκλογές εξίσου με τη Eurovision. Μάγκες, πολύ φοβάμαι ότι είναι αμοιβαίο. Κι αυτοί χεσμένους σας έχουν, γιατί όσο απέχετε τους κάνετε την τεράστια χάρη να μπορούν να κερδίζουν αυτά που θέλουν ανενόχλητοι.\nEurovisiOFF λένε κάποιοι άλλοι, και διοργανώνουν αντι-συναυλίες για να προτείνουν έναν άλλο πολιτισμό. Όμως από τη στιγμή που οι ίδιοι άνθρωποι κατεβαίνουν υποψήφιοι σε εκλογές, για αρκετούς φαίνεται αυτονόητο ότι δεν πρέπει να πατήσουν σε μία μουσική εκδήλωση που διαφορετικά πιθανόν να τους άρεσε. Όχι, προτιμούν να κλείσουν τα μάτια σε κάθε όραμα, όσο μικρό κι αν είναι. Και να γυρίσουν την πλάτη σε κάθε Ευρώπη.\n25 Responses to No Europe, no vision…\n17 Μαΐου, 2009 στο 10:55 πμ\nΘα συνεχίσω (για πολλοστή φορά) να αναρωτιέμαι πως κάποιο άνθρωποι μπορείτε και συγκεντρώνεστε και γράφετε κείμενα τόσο μεστά, απλά που συνοψίζουν το γύρω μας.\nΌμως, αυτή τη φορά θα διαφωνήσω σε κάτι μαζί σου! Και θα είναι η πρώτη αν δεν κάνω λάθος!\nΑφορά τη eurovisiOFF. Επειδή τις έχω δει όλες και επειδή, παρακολουθώντας αρκετά τη φάση αυτή εδώ και καιρό, νομίζω πως έχω καταλάβει το κόνσεπτ… Κατ’αρχάς δεν θα έλεγα τον όρο «αντι-συναυλία» γιατί αν ήταν έτσι θα γινόταν μία από τις ημέρες που έχει την κανονική γκλαμουροφιέστα, ίσως μια διαφορετική, εναλλακτική πρόταση για το πως εννοείς την ανάδειξη τέχνης και πολιτισμού που δημιουργείται σε κάθε μέρος, που γίνεται χωρίς ανταγωνισμό ανάμεσα στους καλλιτέχνες και δωρεάν για το κοινό.\nΆσε δε που θεωρώ λιγάκι άδικο το να λες ότι γίνεται για ψηφοθηρικούς λόγους. Είναι η τέταρτη φορά που γίνεται και σου θυμίζω ότι τις δύο προηγούμενες δεν υπήρχαν εκλογές. Και εντάξει, πρέπει να αναγνωρίζουμε λίγο και την καλή και αγνή πρόθεση σε κάποιους, γιατί αλλιώς καταντάμε σε αυτό που κι εσύ κριτικάρεις «όλοι ίδιοι είναι, πάω παραλία» και στη χαζή σκέψη ότι κάποιος που κατεβαίνει σε εκλογές (αν και η Ανοιχτή Πόλη δεν κατεβαίνει σε εκλογές για κανα-δυο χρόνια ακόμα) δεν έχει δικαίωμα να κάνει πράγματα γιατί θα εκληφθεί ότι τα κάνει για να κερδίσει κάτι από αυτά.\nΑς δώσουμε λίγο κρέντιτ ρε συ… Είναι δύσκολο να ζούμε βάζοντας έναν απώτερο στόχο και μια σκοπιμότητα πίσω από τις πράξεις όλων… και σε προσωπικό επίπεδο αλλά και σε πολιτικό.\nΚαλή Κυριακή! 😉\nΠαρεξήγησις. Δεν είμαι εναντίον της EurovisiOFF (την οποία παρακολούθησα με ευχαρίστηση πέρσι), απλά κριτικάρω τη στάση κάποιων υπερ-επαναστατών (του φραπέως και του καναπέως), οι οποίοι βλέπουν παντού καθεστωτικές συνωμοσίες και απόπειρες ψηφοθηρίας. Αυτούς εννοώ όταν μιλάω για ανθρώπους που κλείνουν τα μάτια σε κάθε όραμα και γυρίζουν την πλάτη σε κάθε Ευρώπη. Τους αναχωρητές της πολιτικής ζωής, που επιμένουν να σνομπάρουν τα πάντα (από τον Ρουβά μέχρι το ευρωκοινοβούλιο), χωρίς ωστόσο να μπορούν να αρθρώσουν αντιπρόταση πέρα από το περιστασιακό γιαούρτωμα όσων διαφωνούν μαζί τους.\n17 Μαΐου, 2009 στο 12:31 μμ\nΟυφ! Είχα στεναχωρηθεί να σου πω την αλήθεια, γιατί ειδικά αυτή, είναι μια πολύ αξιόλογη προσπάθεια.\nΑυτοί οι αναχωρητές της πολιτικής ζωής, πρώτον αναχωρούν και την πληρώνουμε εμείς, δεύτερον είναι το δωράκι έκπληξη για το σύστημα και τρίτον είναι, φαντάζομαι, απίστευτα μίζεροι άνθρωποι… Φαντάζεσαι να μην μπορείς να δεις τίποτα καλό σε κανέναν ; πόσο δυστυχισμένη, χαμένη ζωή!\n17 Μαΐου, 2009 στο 1:42 μμ\nΠώς φαίνεται ότι δεν ασχολείσαι καθόλου με τη Eurovision. 🙂\nΔεδομένου ότι δεν μπορούμε να ψηφίσουμε τον τραγουδιστή της χώρας μας, το σωστό είναι:\n«πληρώνουμε λεφτά για να ψηφίσουν ένα ηλίθιο τραγούδι που ούτε καν μας άρεσε. Απλά ποντάρουμε ότι έτσι ίσως βοηθήσουν τον Σάκη να κερδίσει ένα καλύτερο συμβόλαιο και τα στελέχη της ΕΡΤ να τσεπώσουν ακόμα μεγαλύτερες μίζες.»\n17 Μαΐου, 2009 στο 2:03 μμ\nΜιζέρια δεν θα πει τίποτα. Όχι σε όλα, όχι σε όλους, όχι με τίποτα. Και ως αντιπρόταση, μία αόριστη φαντασίωση ότι κάπου, κάπως, κάποτε, ο κόσμος ίσως αλλάξει από μόνος του και γίνει κάτι που δεν ξέρουμε πώς λέγεται ή τι ακριβώς μορφή θα έχει, απλά θα είναι εντελώς διαφορετικό σε σχέση με αυτό που έχουμε σήμερα.\nΚάτι παίχτηκε σήμερα και κανείς δεν καταλαβαίνει αυτό που θέλω να πω. Προφανώς φταίω εγώ κι όχι εσείς…\nΤο ξέρω ότι δεν μπορούμε να ψηφίσουμε το «δικό μας» τραγούδι στην Ευρωβύζαξον, εννοούσα ότι «πληρώνουμε λεφτά» (εμείς οι Έλληνες, όχι εσύ ή εγώ) «για να ψηφίσουμε ένα ηλίθιο τραγούδι» (κάποιας άλλης χώρας) με σκοπό να μη δώσουμε πόντους στο φαβορί ή στο τραγούδι που απειλεί να κερδίσει το άσμα του Σάκη.\nΔηλαδή, κάτι σαν το «ψηφίζω Οικολόγους Πράσινους για να τιμωρήσω τον δικομματισμό, την αριστερά και όλους τους υπόλοιπους, αλλά ανάθεμα κι αν ξέρω ποιοι ακριβώς είναι αυτοί οι τύποι, τι καπνό φουμάρουν κι αν συμφωνώ έστω και σε ένα πράγμα μαζί τους».\n17 Μαΐου, 2009 στο 2:37 μμ\nΓενικά το «όχι σε όλα» είναι μια απόλυτα κομπλεξική συμπεριφορά. Δλδ κάθομαι στη γωνίτσα μου, γκρινιάζω, βρίζω, αλλά δεν έχω και κάτι να προτείνω. Σαν τους γέρους των Μάππετς, μόνο που αυτοί τουλάχιστον έχουν πλάκα.\nΓια μένα είναι φοβερό αυτό ακριβώς: ότι πληρώνω εγώ για να βγάζουν εκατ. φράγκα οι άλλοι, αλλά δεν συμμετέχω στις εκλογές που και τσάμπα είναι και τέλοσπάντων ρυθμίζουν τη ζωή μου. Και στην πρώτη εκδοχή τρόπον τινά επηρρεάζεται η ζωή μου, απλά εκεί βάζω τα χέρια μου για να βγάλω τα μάτια μου και νομίζω πως περνάω καλά κι από πάνω.\nΑπό την άλλη, θα πει κάποιος οτι οκ, και να πάω να ψηφίζω πάλι απλά επιλέγω ποιοι θα βγάλουν φράγκα από τις μίζες και τους παχυλούς μισθούς.\nΜόνο που αυτή η άποψη συνοψίζεται ακριβώς στο όλοι είναι ίδιοι. Σόρρυ, δεν είναι όλοι ίδιοι. Ίδιοι είναι το ΠΑΣΟΚ και η ΝΔ. Οι άλλοι διαφέρουν. Ο καθένας με τον τρόπο του.\nΥπάρχει όμως κι ένα άλλο στοιχείο: αν ο κόσμος αδιαφορεί για την πολιτική αλλά παθιάζεται με την Γιουροβύζιον, κάποιοι κάπως τον έχουν οδηγήσει εκεί. Είμαι από κείνους που πιστεύουν πολύ στην «ατομική ευθύνη για την ατομική βλακεία που βλάπτει και τους άλλους».\nΌμως, δεν πρέπει να μην αποδίδουμε και τις ευθύνες που ανήκουν στους ρυθμιστές και πρωταγωνιστές της πολιτική ζωής που δούλεψαν σκληρά για να αποβλακώσουν τον κόσμο.\nΚι αν η Αριστερά δεν καταφέρνει να λειτουργήσει σαν αντίπαλο δέος (είναι η μόνη που μπορεί να το κάνει), κάτι σάπιο υπάρχει και στο δικό της βασίλειο, όχι;\n17 Μαΐου, 2009 στο 4:09 μμ\nεκλογική απεργία ρεεεεεεε\n17 Μαΐου, 2009 στο 6:21 μμ\nγια άλλη μια φορά συμφωνούμε. Και για την ατομική ευθύνη και για το ρόλο της αριστεράς (παλιά την έγραφα κι εγώ με κεφαλαίο, τώρα πια όμως δεν είμαι σίγουρος ότι της αξίζει).\nΤο θέμα βέβαια είναι να συμμετάσχουμε κι όχι να θεωρούμε τετελεσμένο γεγονός ότι μια ζωή θα μας κυβερνάνε διεφθαρμένοι και ανίκανοι. Και συμμετοχή δεν σημαίνει μόνο να επισκέπτεται κανείς την κάλπη κάθε τέσσερα ή πέντε (ευρωεκλογές) χρόνια.\nΣύμφωνα με όλα τα παπαγκάλοπ, η συμμετοχή των Ελλήνων στις ευρωεκλογές θα είναι κάπου στο 80 με 85%. Πες ότι λένε ψέμματα, κάνουν λάθος και με τη βοήθεια του καιρού και του τριημέρου ένα 30% του ελληνικού λαού αποφασίζει να απέχει από τη διαδικασία.\nΧέστηκε η φοράδα στο αλώνι φίλε μου. Το τι θα γράψει το indymedia και τι θα συζητήσεις με τους κολλητούς σου πίνοντας καφέ δεν θα αναιρεί το γεγονός ότι υπήρξε ένα 70% που πήγε, ψήφισε και σου φόρεσε καπέλο τις επιλογές του. Αν στο μεταξύ πιστεύεις ότι έστω και το ένα δέκατο από αυτούς που δεν ψηφίζουν το κάνουν επειδή είναι ενάντια στις ιεραρχικές δομές, γουστάρουν «εκλογική απεργία» και άλλα επαναστατικά, τότε είσαι πιο αφελής κι από τη θείτσα που της δίνουν σφραγισμένο φάκελο και τον ρίχνει στη χαραμάδα χωρίς να ξέρει τι έχει μέσα.\nΑν πιστεύεις ότι τίποτα δεν πρόκειται να αλλάξει, όλοι ίδιοι είναι κλπ, πήγαινε να γίνεις ταρίφας, να μοιράζεσαι τη σοφία σου με βαριεστημένους πελάτες που θα συμφωνούν μαζί σου μέχρι να φτάσουν στον προορισμό τους.\nΉ ακόμα καλύτερα, φύγε μετανάστης κι άσε τους άλλους να πνιγούνε. Γιατί το να φτάσουμε σε βαθμό που η αποχή θα είναι τόσο μεγάλη ώστε να ακυρώνεται το εκλογικό αποτέλεσμα\nΔΕΝ ΘΑ ΓΙΝΕΙ ΠΟΤΕ!\nκαι πήγαινε πες το αυτό και στον ηλίθιο που έγραψε το άρθρο το 1902, νομίζοντας ότι εκατόν επτά χρόνια μετά θα έχουν καταργηθεί οι εκλογές.\n17 Μαΐου, 2009 στο 8:41 μμ\nΣυγγνώμη που επιμένω, αλλά νομίζω πως το σαφέστερο και πειστικότερο επιχείρημα κατά της αποχής είναι η εξέταση του τι συμβαίνει σε χώρες όπου η αποχή αγγίζει αστρονομικά ποσοστά της τάξης του 60% και 70%, όπως η Ολλανδία, οι ΗΠΑ κλπ.\nΣε αυτές τις χώρες δε νομίζω πως έχει ηττηθεί ο καπιταλισμός, ούτε πως όσοι απέχουν το κάνουν συνειδητά. Ίσα ίσα, διευκολύνουν το έργο αυτών που κυβερνούν και εξυπηρετούν αυτούς που τους βάζουν να κυβερνήσουν.\nΒέβαια, όπως και η συμμετοχή στις εκλογές, έτσι και η «εκλογική απεργία» δεν φέρνουν κανένα αποτέλεσμα αν δεν συνοδεύονται από πρακτικές και δράσεις κατά τα χρόνια που μεσολαβούν ανάμεσα στις εκλογικές αναμετρήσεις.\nΣε κάθε περίπτωση, πηγαίνοντας να ψηφίσεις, δηλώνεις κάτι, παίρνεις θέση. Απέχοντας, μπαίνεις στο ίδιο τσουβάλι με αυτόν που προτίμησε να πάει για μπάνιο.\nΚαι ας μη μου πει κανένας πως τα παληκάρια που δοκίμασαν να σπάσουν τις φοιτητικές εκλογές τις προάλλες στο ΕΜΠ είναι γκράντε επαναστάτες, γιατί το μόνο που κατάφεραν ίσως είναι να τρομοκρατήσουν απλό κόσμο που ενδεχομένως και να ήταν ψαγμένος και πολιτικοποιημένος.\nΑν είναι τόσο μάγκες εξάλλου, γιατί δεν δοκιμάζουν μια φορά να σπάσουν και τις εθνικές εκλογές; Είναι εύκολο να κάνεις τον επαναστάτη και το μάγκα με τις πλάτες του ασύλου -αλείφοντας βούτυρο στο ψωμί όσων επιδιώκουν την κατάργηση του ασύλου, μάλιστα.\n[Μπαρδόν για τη μακρηγορία και για την ενδοεχόμενη παρέκκλιση από το θέμα του ποστ.]\nΑν πιστεύεις ότι κάτι πρόκειται να αλλάξει ψηφίζοντας,πήγαινε να γίνεις ταρίφας, να μοιράζεσαι τη σοφία σου με βαριεστημένους πελάτες που θα συμφωνούν μαζί σου μέχρι να φτάσουν στον προορισμό τους.\nΑν πιστεύεις ότι μέσω των εκλογών αποφασίζεις εσύ, τότε είσαι πιο αφελής κι από τη θείτσα που της δίνουν σφραγισμένο φάκελο και τον ρίχνει στη χαραμάδα χωρίς να ξέρει τι έχει μέσα\nΉ ακόμα καλύτερα, φύγε μετανάστης κι άσε τους άλλους να παλεύουνε για κάτι διαφορετικό.\nΔιότι όπως λέει και ένα ρητό αν οι εκλογές άλλαζαν τον κόσμο θα ήταν παράνομες…..\nΤέλος αν πιστεύεις ότι μέσω των εκλογών ο κοσμός καποια στιγμή θα ψηφίσει τους «σωστούς ανθρώπους» που θα εργαστούν για το κοινό καλό αυτό ΔΕΝ ΘΑ ΓΙΝΕΙ ΠΟΤΕ.\nΠροφανώς και δεν έκατσες να διαβάσεις προσεκτικά το κείμενο.Μιλαέι για συνειδητή αποχή……\nΚανένα σοβαρο αντεπιχείρημα στις απόψεις του ηλιθιου θα γράψεις???? Δεν είδα κανένα\n17 Μαΐου, 2009 στο 9:48 μμ\nέχεις κάτι ιδέες βρε elika!\nπώς το έφερες στην αποχή…\nσυμφωνώ πως η αποχή\n*μας βάζει στην θέση του συννένοχου (με διαφορετική ιδεολογία όμως..) και πως\n*σε καμία περίπτωση δεν είναι πολιτική πράξη\nκοιτάμε κοντόφθαλμα γιατί έχει περιοριστεί το οπτικό πεδίο.\nόπως λές, «Και συμμετοχή δεν σημαίνει μόνο να επισκέπτεται κανείς την κάλπη κάθε τέσσερα ή πέντε (ευρωεκλογές) χρόνια.»\nτο μέλλον το δημιουργούμε… από την παρούσα κατάσταση\nαδιαφορώντας ή συμμετέχοντας στα κοινά\nοι γραβατομένοι είναι εκεί γιατί τους το επιτρέπουμε.-\n«το ρίσκο του ξεβωλέματος» μια ποιητική συλλογή πάνω στην ελληνική πραγματηκότητα, που ρυθμίζει το εκλογικό αποτέλεσμα …(και δεν έχει γραφτεί ακόμη…) lol\n18 Μαΐου, 2009 στο 2:09 πμ\nΟ φίλος μας ο mike ζητάει επιχειρήματα, ίσως γιατί ξέρει ένα πιασάρικο σύνθημα για να απορρίψει κάθε ένα από τα επιχειρήματα που θα διαβάσει.\nΤο γεγονός όμως παραμένει ότι η αποχή του δεν θα πολυσυζητηθεί σε δημόσιο διάλογο, δεν θα αντισταθεί σε κοινοβούλια και ευρωκοινοβούλια, δεν θα πάει κανέναν στα δικαστήρια, δεν θα θεσπίσει νόμους και δεν θα επηρεάσει παρά απειροελάχιστους αντιρρησίες του συστήματος. Οι οποίοι απέχοντας, θα συνεχίσουν να χαρίζουν μια ωραία επίφαση νομιμότητας σε όλους τους εχθρούς τους, καθιστώντας τους εαυτούς τους ακίνδυνους.\n«αν οι εκλογές άλλαζαν τον κόσμο θα ήταν παράνομες»\nΔεν υπάρχει ιδεολογία, θρησκεία και εθνική ταυτότητα στον κόσμο που να μην έχει τουλάχιστον ένα έξυπνο τσιτάτο στο οπλοστάσιο της. Οπότε, αφού απαιτείς επιχειρήματα, θα ήταν ευγενικό να χρησιμοποιείς κάτι καλύτερο από κονσερβοποιημένα θέσφατα σ’ αυτόν τον διάλογο.\n1) Το concept ότι αν απέχουμε από τη διαδικασία οι άλλοι μένουν ξεκρέμαστοι και δε μπορούν να κάνουν ό,τι γουστάρουν έχει διαψευστεί οικτρά από τον 19ο αιώνα μέχρι σήμερα. Απόδειξη ότι η «εκλογική απεργία» που ονειρευόταν ο τύπος που έγραψε το κείμενο δεν συνέβη ούτε το 1902, ούτε μετά κι ούτε φαίνεται στον ορίζοντα να έχει πιθανότητες να συμβεί μέχρι να πεθάνουμε. Κι αν ποτέ συμβεί, απλά θα ανάψει πράσινο φως σε κάποιον «σωτήρα» να πάρει την εξουσία πραξικοπηματικά για να μας γλιτώσει από το «τέρας» της ακυβερνησίας.\n2) «Συνειδητή αποχή» δεν σημαίνει απολύτως τίποτα όσον αφορά το αποτέλεσμα. Από τη στιγμή που δεν ψηφίζεις, δεν καταγράφεται η πρόθεση σου και δεν μετράει σαν πολιτική στάση. Γι’ αυτό και στη συντριπτική πλειοψηφία του παραπληροφορημένου από τα ΜΜΕ κόσμου, η αναρχία δεν υφίσταται ως ιδεολογία και είναι απλά συνώνυμο κάποιου τρελαμένου που πετάει μολότοφ γιατί πέρασε δύσκολα παιδικά χρόνια. Κι αν εσύ ξέρεις ότι δεν είναι έτσι, χωρίς θεσμικό ρόλο δεν θα σου δοθεί ποτέ η ευκαιρία να το πεις παραέξω. Δεν έχεις εκπροσώπηση, δεν μπαίνεις στο πάρτι. Μέχρι να αλλάξει αυτό (δηλαδή το πολίτευμα), όλες οι αποφάσεις θα παίρνονται ερήμην όσων δεν πήγαν να ταχθούν υπέρ κάποιας συγκεκριμένης και αναγνωρισμένης πολιτικής πρότασης.\n3) Η μοιρολατρία (που συναντάται συχνά σε αμπελοφιλοσοφίες ταξιτζήδων, εξ ου και η σχετική αναφορά μου στο προηγούμενο σχόλιο), το μόνο που κάνει είναι να διαιωνίζει το τέλμα της διαφθοράς, της ασυδοσίας, της κοινωνικής αδικίας, κλπ. Αν εσύ πιστεύεις ότι έχεις καλύτερες λύσεις (όχι απλά θεωρίες, αλλά εφικτές και χειροπιαστές προτάσεις), δεν έχεις παρά να φτιάξεις το δικό σου κόμμα ή να ενταχθείς σε κάποιο συγγενικής ιδεολογίας με σκοπό να το συνδιαμορφώσεις προς την επιθυμητή κατεύθυνση. Ακόμα και για να αντιπροτείνεις ένα τελείως διαφορετικό σύστημα (συνολικά, από το πολίτευμα μέχρι την εισοδηματική πολιτική και τους τρόπους ανακύκλωσης των σκουπιδιών). Το να εκτοξεύεις όμως γενικολογίες για έναν φανταστικό κόσμο που ανάθεμα κι αν ξέρεις πώς και πότε μπορεί να επιτευχθεί, συγγνώμη αλλά δεν είναι πολιτική. Είναι εκλαϊκευμένη θεολογία.\n4) Φυσικά και δεν πιστεύω ότι υπάρχουν ιδανικά κόμματα, όπως και φυσικά και δεν πιστεύω ότι οι πελατειακές σχέσεις και πολλά άλλα παρελκόμενα του παρόντος συστήματος βοηθάνε στο να βελτιωθούν οι ζωές μας. Συμφωνώ λοιπόν να τα αλλάξουμε. Πώς όμως; Λέγοντας απλά «εγώ αρνούμαι να παίξω το παιχνίδι σας»; Ή μήπως εφευρίσκοντας, προωθώντας και τελικά επιβάλλοντας ένα άλλο παιχνίδι; Το κλειδί σε όλα είναι η επικοινωνία. Αν μεθαύριο κάποιος μάγκας καταφέρει να πείσει το 90% του ελληνικού λαού να ασπαστεί το Ισλάμ, θα φύγει ο σταυρός από τη σημαία. Το αναφέρω αυτό σαν παράδειγμα, γιατί αυτή τη στιγμή ακούγεται εξίσου δύσκολο να πείσεις το 90% του ελληνικού λαού να απεμπολίσει όλα όσα θεωρεί ως δημοκρατικό πολίτευμα και να δοκιμάσει κάτι που δεν έχει καν όνομα, ηγέτες και πολιτικό λόγο με συνέπεια.\n5) Ο Δεκέμβρης τελείωσε και ο κόσμος έξω φοράει κοντομάνικα και δεν θυμάται καν ότι υπήρξε. Κάτι, κάπου και για κάποιο λόγο πήγε τρομακτικά λάθος. Δεν βλάπτει λοιπόν λίγη αυτοκριτική από τους ανθρώπους που ανέλαβαν με τον τσαμπουκά την κηδεμονία της εξέγερσης για να την οδηγήσουν στο πεπτικό σύστημα του Πρετεντέρη και της παρέας του.\n6) Στα γράφω όλα αυτά εδώ, γιατί όπως πολύ καλά γνωρίζεις έτσι και γράψω έστω και τα μισά στο indymedia, το σχόλιο μου θα έχει διάρκεια ζωής μερικών δευτερολέπτων. Αν ο «θαυμαστός καινούργιος κόσμος» που ευαγγελίζεσαι λογοκρίνει την αντίθετη άποψη και προσπαθεί να επιβληθεί με τη βία, δεν βλέπω κανέναν λόγο να μην προτιμήσω να ψηφίσω. Ακόμα και Καρατζαφέρη…\n18 Μαΐου, 2009 στο 2:11 πμ\nΚουτάκια γαμώτο μου, κουτάκια. Κλειστά, αυτάρεσκα και άδεια.\nΔεν πάμε για ψάρεμα καλύτερα;\n18 Μαΐου, 2009 στο 1:42 μμ\nΩιμε το δύστυχο Ατρείδη και άλλα συνώνυμα…\nΕυρωκοινοβούλιο; Και γιατί να ψηφίσω; Αν ήτανε για εκλογή Επιτρόπων πολύ ευχαρίστως, αυτοί μας κυβερνάνε στο φινάλε. Το Ευρωκοινοβούλιο έχει κάτι από «ενάξει, ψηφίστε για να μην ξεχνάμε τα δημοκρατικά μας ιδεώδη –λέμε τώρα- αλλά όχι και να έχετε αληθινή εξουσία». Άρα τι μας μένει, πλην εορταστικού τριημέρου;\nΕυρωβίζιον; ΟΥΦ! Βαρέθηκα ρε παιδιά. Άντε να παραδεχτώ πως συνεισφέρει απόξω απόξω στη δημιουργία μιας ευρωπαϊκής συνείδησης, αλλά η τόση έλλειψη μέτρου και η τόση μετριότητα μου βαραίνουν την καρδιά… Όπως εξάλλου και οι μεθεόρτιες αναλύσεις.\nΣυγνωμάτε με, είμαι σε καταθλιπτική φάση. Όταν επανέλθει η μανιακή, θα είμαι πιο ευχάριστος!\n18 Μαΐου, 2009 στο 2:27 μμ\nΔεν ξέρω τι λες όταν περνάς μανιακή φάση, αλλά υποψιάζομαι ότι θα μου αρέσει περισσότερο.\nΚοίτα, αν υποθέσουμε ότι έχεις δίκιο και το ευρωκοινοβούλιο είναι μία δήθεν δημοκρατική φούσκα χωρίς αντίκρυσμα, τρεις είναι οι πιθανές επιλογές για να ελπίζει κάποιος σε βελτίωση της ζωής του:\nα) Επανάσταση. Με φυσεκλίκια, κονσερβοκούτια και όλα τα κομφόρ. Καταδικασμένη σε αποτυχία ίσως, αλλά μέχρι να πέσεις ηρωικά τουλάχιστον θα έχεις εκτονώσει τα απωθημένα σου.\nβ) Κατάθλιψη. Εσωστρέφεια, απόσυρση και μιζέρια μέχρι να φτάσεις στην αυτοκτονία ή κάποιου είδους μοναχισμό. Το ίδιο κάνει.\nγ) Νεοφιλελευθερισμός. Κοινώς, γράφεις τα ιδανικά στα παπάρια σου και κοιτάς πώς θα φτιαχτείς εσύ για να περνάς καλά. Κι άσε τους άλλους να υποφέρουν…\n18 Μαΐου, 2009 στο 3:02 μμ\n» Τους αναχωρητές της πολιτικής ζωής, που επιμένουν να σνομπάρουν τα πάντα (από τον Ρουβά μέχρι το ευρωκοινοβούλιο), χωρίς ωστόσο να μπορούν να αρθρώσουν αντιπρόταση πέρα από το περιστασιακό γιαούρτωμα όσων διαφωνούν μαζί τους.»\nΠερα απο το κειμενο σου, θα σταθω σε αυτο το αποσπασμα απο το σχολιο σου.\nΓιατι το εχω βαρεθει κι εγω ολο αυτο. Αυτα τα ψευτοδιλληματα τυπου «Βανδη η Βισση;» «Eurovision ή Ευρωεκλογες;», «Κοινωνικη μεριμνα και προνοια η show;»\nΚι ομως…στην ουσια δεν υπαρχει διλημμα. Γιατι απλα, μπορουν ολα αυτα να συνυπαρξουν. Με μια πιο ενεργη συμμετοχη στα κοινα και απαιτηση για ενα ευνομουμενο κρατος, ολα μπορουν να γινουν! Γιατι δηλαδη πρεπει να διαχωριζομαστε σε «ψευτοδιανοουμενους» η «υποκουλτουριαρηδες»; Ποιος λεει οτι εγω που παρακολουθησα το Σακη προχτες με ενθουσιασμο δεν μπορω την ιδια στιγμη να ενδιαφερομαι ακομα περισσοτερο για τις Ευρωεκλογες; Γιατι η το ενα η το αλλο; Και κυριως, γιατι παντα και μονο κριτικη και ποτε μα ποτε μια ουσιαστικη αντιπροταση; Μια συμμετοχη; Κατι παραπανω απο «ελα μωρε τα ιδια ειναι ολοι» κατι διαφορετικο απο το βολικοτατο σιχτιρισμα ολων εκτος απο τους εαυτους μας!\nΔεν ξερω αν βγαινει νοημα απο το σχολιο, ειμαι στη δουλεια και το γραφω διακεκομμενα μεταξυ τηλεφωνων, πληρωμων και μεηλς…\n18 Μαΐου, 2009 στο 6:44 μμ\nΦίλε μου κάπου τα έχεις μπερδέψει…\nΟι πολυεθνικές δεν εκφράζουν τον φιλελευθερισμό και ο φιλελευθερισμός δεν εκφράζεται απο τις πολυεθνικές…\nΗ διαφορά είναι τόση που να κάνει την συζήτηση απλά ἀνευ αξίας… έως ανόητη θα έλεγα..\nΕπι τη ευκαιρία το μόνο σύστημα που επιβιώνει στη γη είναι ο φιλελευθερισμός..\nΌλα τα άλλα μυρίζουν την μπόχα του θανάτου διοτι είναι πολυ κοντά σε αυτόν και παίρνουν μυρωδιά…\nΟυδέποτε στην Ιστορία υπήρξε εξαίρεση…\nεκτός απο σύντομες περιόδους διορθωτικών κινήσεων (Φασισμοί ποικίλου είδους και προέλευσης..)\nΕίναι κωμικό να θεωρείς ότι υπάρχουν σοβαροί άνθρωποι που πιστεύουν οτι τώρα κάτι άλλαξε…\nΣτον άνθρωπο, όταν του στερήσεις την ελευθερία του μαραίνεται όπως το λουλούδι χωρίς νερό…\n18 Μαΐου, 2009 στο 7:18 μμ\nΤο δίλημμα δεν είναι και τόσο «Eurovision ή ευρωεκλογές», αλλά «Ευρώπη ή απομόνωση». Κάποιοι επιλέγουν την απομόνωση – είτε υιοθετώντας μια ακροδεξιά οπτική (ζήτω το γονίδιο Έψιλον) είτε μια παλαιοκομμουνιστική οπτική (κάτω ο ευρωμονόδρομος).\nΑπό κει και πέρα, ο Σάκης και η παρέα του με αφήνουν παγερά αδιάφορο, το καρναβάλι της Ευρωβύζαξον πέρα από απίστευτα κιτς το βρίσκω σκανδαλωδώς πανάκριβο και άκρως εθνικιστικό, και ο δήθεν πολυπολιτισμικός αχταρμάς των τραγουδιών της πλάκας θα προτιμούσα να μην υπάρχει καθόλου. Ωστόσο, σέβομαι αυτούς που θέλουν να παρακολουθούν τον όποιο Σάκη και δεν θα ήθελα να τους επιβάλλω με το ζόρι να ακούνε κάποια άλλη μουσική.\nΠολύ φοβάμαι κύριε καθηγητά ότι εσείς τα έχετε μπερδέψει. Δεν μίλησα για φιλελευθερισμό (liberalism) αλλά για «νεοφιλελεύθερους χαρτογιακάδες» – δηλαδή πιστούς της ελεύθερης αγοράς, του θατσερισμού, του ριγκανισμού και του κερδοσκοπισμού (sic). Κοινώς, τους δημιουργούς της παρούσας οικονομικής κρίσης (αν και υποψιάζομαι ότι ανήκετε σ’ αυτούς που πιστεύουν ότι φταίει ο «σοσιαλιστικός» κρατικός παρεμβατισμός των bail-outs γι’ αυτό). Αν οι νεοφιλελεύθεροι δεν έχουν σχέση με πολυεθνικές, τότε ποιος έχει;\nΕπιπλέον, η πολιτική ιδεολογία του «φιλελευθερισμού» (όπως τον εννοούμε στην Ελλάδα) αποτελεί κακόγουστη φάρσα και τίποτα παραπάνω. Εκτός αν νομίζετε ότι τα μπουμπούκια της ΦιΣ είναι κάτι παραπάνω από κρυπτο-ακροδεξιά ψώνια που δεν θα καταφέρουν ποτέ να δουν βουλευτική εκπροσώπηση. Καμία σχέση δεν έχουν πάντως τέτοια φαινόμενα με «το μόνο σύστημα που επιβιώνει στη γη» (το οποίο αποτελεί προϊόν της γόνιμης φαντασίας σας).\nΤο δε πατερναλιστικό υφάκι, αφήστε το καλύτερα για τα παιδάκια που νομίζουν ότι ελευθερία σημαίνει να μπορείς να αγοράζεις ό,τι θέλεις από τη Μύκονο όποτε γουστάρεις.\n18 Μαΐου, 2009 στο 10:43 μμ\n«το μόνο σύστημα που επιβιώνει στη γη»\nΠόσο αμόρφωτος μπορεί να είσαι για να ξεστομίσεις κάτι τέτοιο;\nΛες και υπήρχε ανέκαθεν αυτό το σύστημα, και λες και ξέρεις αν θα υπάρχει και αύριο.\nΜη βάζεις ανόμοια πράγματα σε ένα τσουβάλι κ. Μπαζιωτόπουλε, δεν μπορείς να μιλάς για συστήματα που επιβιώνουν πάνω στην Γη όταν μιλάς για οικονομικά/κοινωνικά συστήματα!\n19 Μαΐου, 2009 στο 8:59 πμ\nΕιδες; Τελικα δεν βγαζει νοημα το σχολιο…\nΔεν εννοουσα σε καμια περιπτωση οτι το διλημμα ειναι η Eurovision η Ευρωεκλογες. Για αυτο το λογο εβαλα και το ξεμπαρκο Βανδη- Βισση. Ουτε επισης σε καμια περιπτωση δεν εννοουσα οτι εσυ κατακρινεις κτλ οσους γουσταρουν Σακιιιις και τα συναφη.\nΑπλα, στεκομαι στο πολυ σωστο κατα τη γνωμη μου κομματι του σχολιου σου, οπου λες πως ολοι στην κριτικη και το μηδενισμο ειμαστε καλοι, αλλα καμια αντιπροταση δεν βλεπω…\nΚαι το παω και ενα βημα παραπερα, ορμωμενη απο διαφορα που διαβαζω και ακουω εδω και μηνες και αναρρωτιεμαι γιατι θα πρεπει ολα να ειναι ενα διλημμα! Γιατι πρεπει να ειμαστε η ενεργοι πολιτες που ενδιαφερονται μονο για τα κοινα η χαζοι πολιτες που ασχολουνται μονο με την Πανια κτλ. Δεν καταλαβαινω γιατι δεν μπορει ο ανθρωπος να ειναι αρκετα ευρυς ωστε να επιλεξει τι τον εκφραζει και να ασχολειται με ολα….\nΞανατονιζω δεν αναφερομαι μονο στο δικο σου ποστ. Διαβαζω συνεχεια τελευταια «οι ανεγκεφαλοι μαλακες που ασχολουνται με τη Eurovision», παλιοτερα «οι ηλιθιοι εθελοντες που ασχολουνται με τους Ολυμπιακους Αγωνες», «τα ζωα που διασκεδαζουν στα σκυλαδικα» η απο την αντιθετη πλευρα «οι ανθελληνες που δεν στηριζουν το Σακη», «τα κωλοπαιδα που σαμποταρουν τους Αγωνες», «οι αναρχο-αλητες που τριγυρνανε στα Εξαρχεια»..\nΔηλαδη, οποιος παει Εξαρχεια ειναι αναρχικος ( και μαλιστα με την κακη εννοια) και δεν μπορει να παει μπουζουκια; Οποιος δεν γουσταρει Σακη ειναι ανθελληνας; Οποιος γουσταρει Ολουμπιακους ειναι μαλακας;\nΑντι να κοιταξουμε να δουμε τι θα κανει πραγματικα καλο στη χωρα μας, στην προβολη της, στην αλλαγη του επιπεδου ζωης μας, στην πολιτικη μας και να βρουμε μια κοινη οδο και να ασχοληθουμε ολοι μαζι επιτελους με αυτον τον τοπο, θετουμε ο ενας στον αλλο χαζα διλημματα και χωριζομαστε σε ακυρα και ανουσια στρατοπεδα…\n19 Μαΐου, 2009 στο 10:34 πμ\nΣσσσσ… Θα τον ξυπνήσεις.\nΑπό στρατόπεδα άλλο τίποτα. Εδώ φτάσαμε να διαφωνούμε για το αν ο Κολοκοτρώνης ήταν πιο μεγάλος από τον Σωκράτη…\n19 Μαΐου, 2009 στο 3:11 μμ\nΜιας και έχω χρόνο σημερα ας κάτσω να σου απαντήσω διεξοδικά σε όσα εγραψες…Πρωτα θα παραθέτω τι είπες και από κάτω τι έχω να πω…….Λοιπόν\nΌχι ζητάω αντεπιχειρήματα για να προχωρήσει η κουβέντα..Αντί γι αυτό διάβασα να γίνω ταριφας η να μεταναστεύσω.\nΟι οποίοι απέχοντας, θα συνεχίσουν να χαρίζουν μια ωραία επίφαση νομιμότητας σε όλους τους εχθρούς τους, καθιστώντας τους εαυτούς τους ακίνδυνους.\nΜα και αν συμμετέχουμε πάλι χαρίζουμε μια επίφαση νομιμότητας.Τώρα αν θεωρείς οτι συμμετέχοντας καθιστούμε τους εαυτούς μας επικινδυνους για το σύστημα τι να πω…..\nΝαι σύμφωνοι άλλα το τσιτάτο είναι του Μαρξ και εγώ δεν είμαι μαρξιστής…..Δεν απαίτησα τίποτα…Είπα οτι δεν αντιπαρέβαλλες επιχειρήματα στις θέσεις του κειμενου…..\nΤο concept ότι αν απέχουμε από τη διαδικασία οι άλλοι μένουν ξεκρέμαστοι και δε μπορούν να κάνουν ό,τι γουστάρουν έχει διαψευστεί οικτρά από τον 19ο αιώνα μέχρι σήμερα.\nΔεν ισχυρίζομαι το αντίθετο ίσα ίσα συμφωνώ μόνο που δεν ηταν αυτό το concept του τύπου…Ομως εσυ απ’ολο το κείμενο έκατσες και απομονωσες το συγκεκριμενο κομμάτι…Δεν είδα κανένα αντεπιχείρημα όσον αφορά την αναλυση που παραθέτει…Το συμπέρασμα που καταλήγει το συνοψίζει στο τελος…. Γράφει :\nΜέχρι να αλλάξει αυτό (δηλαδή το πολίτευμα), όλες οι αποφάσεις θα παίρνονται ερήμην όσων δεν πήγαν να ταχθούν υπέρ κάποιας συγκεκριμένης και αναγνωρισμένης πολιτικής πρότασης.\nΤο ίδιο ισχύει και γι αυτούς που ψηφίζουν και αυτό αποδεικνύεται συνεχώς -στην πράξη- σε όλα τα μείζονα θέματα..\nΤο να εκτοξεύεις όμως γενικολογίες για έναν φανταστικό κόσμο που ανάθεμα κι αν ξέρεις πώς και πότε μπορεί να επιτευχθεί, συγγνώμη αλλά δεν είναι πολιτική. Είναι εκλαϊκευμένη θεολογία.\nΜάλιστα…..Αλοίμονο αν ηξερα το πως και πότε θα επιτευχθεί…..Τότε θα ημουν προφήτης αρα και πάλι θα με κατηγορούσες για θεολογία….Αλλωστε και το υπαρχον κοινωνικο-οικονομικο σύστημα διαμορφώθηκε…..Όλα τα συστήματα διαμορφώνονται επομένως είναι άτοπο να σου πω πως θα είναι…..Αλλωστε μιας και μιλησες για συνδιαμόρφωση παραπάνω, θα αυτοαναιρούμουν αν μιλαγα απ την μια για το πως θα έιναι το συστημα και απο την αλλη να το συνδιαμορφώσουμε…Μπορώ να φυσικά να στο σκιαγραφήσω όσον αφορά κάποια βασικά χαρακτηριστικά αλλα και πάλι θα είναι η προσωπικη μου άποψη……Αυτό είναι και το ωραίο να φτιάξουμε ένα συστημα όλοι μαζί εχοντας ως άξονα καποιες πανανθρώπινες ηθικές αρχές…\nΑν εσύ πιστεύεις ότι έχεις καλύτερες λύσεις (όχι απλά θεωρίες, αλλά εφικτές και χειροπιαστές προτάσεις), δεν έχεις παρά να φτιάξεις το δικό σου κόμμα ή να ενταχθείς σε κάποιο συγγενικής ιδεολογίας με σκοπό να το συνδιαμορφώσεις προς την επιθυμητή κατεύθυνση\nΔεν πιστέυω ότι έχω καλύτερες ιδέες πιστέυω όμως ότι ολοι μαζί μπορουμε να βρούμε πολυ καλύτερε λύσεις σε οποιο ζήτημα και αν μας απασχολεί παρά να δίνουμε λευκή επιταγη σε πεφωτισμένους σωτήρες που θα μας βγαλουν απ’τα αδιεξόδα που στο κατω κάτω αυτοι δημιουργούν…..\nΠώς όμως; Λέγοντας απλά “εγώ αρνούμαι να παίξω το παιχνίδι σας”; Ή μήπως εφευρίσκοντας, προωθώντας και τελικά επιβάλλοντας ένα άλλο παιχνίδι;\nΔεν είπα οτί αρκει αυτό…..Αυτό ειναι το πρωτο βήμα της αυτοσυνείδησης, απο εκει και περά οργανώνεσια μαζι με αλλους σε δομές αντιιεραρχικές και μέσω κοινών δράσεων αλλάζουμε ότι μας ενοχλει στο μέτρο του δυνατού και σιγα σιγά αυτό το πράγμα επεκτεινεται…Επειδή είπες για επικοινωνία δεν υπάρχει καλυτερη απο τα αποτελεσματα των κοινών δράσεων……Μέσω αυτών αναδεικνύεις την ιδεολογία σου και την υπεροχή της σε σχεση με την επικρατούσα,ενώ ταυτόχρονα υπονομεύεις και τον ρόλο των πεφωτισμένων που έγραφα και πιο πάνω…..\nΟ Δεκέμβρης τελείωσε και ο κόσμος έξω φοράει κοντομάνικα και δεν θυμάται καν ότι υπήρξε. Κάτι, κάπου και για κάποιο λόγο πήγε τρομακτικά λάθος. Δεν βλάπτει λοιπόν λίγη αυτοκριτική από τους ανθρώπους που ανέλαβαν με τον τσαμπουκά την κηδεμονία της εξέγερσης\nΕσυ και πολλοι άλλοι μπορεί να τα ξέχασες καποιοι ομως όχι……Και αυτοκριτική έγινε και συμπεράσματα βγήκαν κτλ……Κανεις δεν ανέλαβε την κηδεμονία της εξέγερσης γιατι πολύ απλά τους ξεπέρασε ολους και ειδικά τα αγαπημενα σου κόμματα που αν θυμάσαι ήταν εκτος τόπου και χρονου,ανήμπορα να κατανοησουν τα τεκταινόμενα……Και ευτυχώς που έγινε αυτό γιατί αλλιώς θα καπελωνόνταν και θα φτήναινε ενα σημαντικό μεταπολιτευτικο γεγονός…..\nΣτα γράφω όλα αυτά εδώ, γιατί όπως πολύ καλά γνωρίζεις έτσι και γράψω έστω και τα μισά στο indymedia, το σχόλιο μου θα έχει διάρκεια ζωής μερικών δευτερολέπτων. Αν ο “θαυμαστός καινούργιος κόσμος” που ευαγγελίζεσαι λογοκρίνει την αντίθετη άποψη και προσπαθεί να επιβληθεί με τη βία, δεν βλέπω κανέναν λόγο να μην προτιμήσω να ψηφίσω\nΝαι διαβασε πρώτα την πολιτική δημοσίευσης που έχουν…..Συγκεκριμενα αν ξεκίναγες με ταριφες,θείτσες και μεταναστες θα κοβόταν γιατι δεν συνεισφέρει στη συζήτηση…..Απο εκεί και πέρα σχετικά με το να επιβληθεί με την βία, όλες οι επαναστάσεις μεχρι τώρα πέτυχαν ότι πετυχαν με βίαια μεσα στο μετρο που η εκαστοτε εξουσία δεν παραιτούνταν απο τα προνόμια της,αλλα αντίθετα προσπαθόυσε να συντρίψει την επανασταση…Αρα μιλαμε για αντιβία η αλλιως βία στην βία….\n19 Μαΐου, 2009 στο 5:22 μμ\nΈχεις παγιωμένες απόψεις και καλά κάνεις. Διαφωνώ, πιστεύω ότι σε τίποτα από όσα έγραψα δεν απάντησες με ένα ουσιαστικό επιχείρημα, πιστεύω ότι παπαγαλίζεις παρωχημένες σκέψεις άλλων (τις οποίες δεν φαίνεται να κατανοείς πλήρως κιόλας) και πιστεύω ότι η νοοτροπία «περιμένω να συμφωνήσουν όλοι μαζί μας ότι πρέπει να ξεκινήσουμε από το μηδέν και μετά βλέπουμε» είναι εκτός οποιασδήποτε πραγματικότητας. Το ίδιο ισχύει και για το τσουβάλιασμα όλων των κομμάτων και όλων των μορφών δημοκρατικού πολιτεύματος χωρίς μία εφικτή και συγκεκριμένη αντιπρόταση.\nΩστόσο, σου εύχομαι καλή τύχη. Και πιο ανοιχτά μυαλά, γιατί όταν υπερασπίζεσαι τη σταλινική νοοτροπία του indymedia μάλλον δεν έχεις συνειδητοποιήσει τι σημαίνει ελευθερία λόγου, διάλογος και πολλές άλλες έννοιες τις οποίες δείχνεις να έχεις σε εκτίμηση.\nΚαι σε παρακαλώ σταμάτα να πιπιλάς την καραμέλα της αντιβίας. Δεν υπάρχει τέτοιο πράγμα και ποτέ δεν υπήρξε. Το μόνο που υπάρχει είναι η βία υπέρ ή κατά της δικής σου ιδεολογίας. Σε καμία περίπτωση όμως δεν είναι δικαιολογημένη, παρά μόνο αν πρέπει να υπερασπιστείς το δικαίωμα σου να ζήσεις ελεύθερος ενάντια σε ένοπλους φονιάδες (κρατικούς ή παρακρατικούς).\n19 Μαΐου, 2009 στο 7:52 μμ\nΚαλώς……Η δικη σου λοιπόν πρόταση πεα απο το να ψηφίσουμε ποια είναι?\n19 Μαΐου, 2009 στο 9:17 μμ\nΚάνεις ένα λογικό σφάλμα. Δείχνεις να πιστεύεις ότι η δυνατότητα ψήφου ισοδυναμεί με υποστήριξη του υπάρχοντος πολιτικού συστήματος. Δεν είναι έτσι. Επιπλέον, ορμώμενος από το γεγονός ότι πολύς κόσμος δεν συμμετέχει ενεργά στα κοινά με άλλον τρόπο πέρα από το να ψηφίζει μια φορά στα τέσσερα χρόνια, θεωρείς ότι όλοι όσοι ψηφίζουν ανήκουν σ’ αυτή την κατηγορία. Ούτε αυτό ισχύει.\nΤο αν υπάρχουν επιλογές της προκοπής για να ψηφίσει κανείς και αν έχουν πιθανότητες να αποκτήσουν ικανό αριθμό ψήφων ώστε να ανατρέψουν το σκηνικό εξαρτάται από όλους μας. Όμως όλοι εμείς που αρνούμαστε το παιχνίδι του δικομματισμού, της πελατειακής νοοτροπίας, των μικροπολιτικών συμφερόντων, κλπ, αντί να συσπειρωθούμε σε έναν ενιαίο πολιτικό φορέα (στον οποίο θα συναποφασίζουμε και δεν θα είμαστε απλοί οπαδοί) προτιμούμε να τρώμε τις σάρκες μας εν ονόματι κάποιας βλακώδους καθαρολογίας.\nΧωρίς να το καταλαβαίνεις, ψηφίζεις κι εσύ. Επιλέγοντας να απέχεις (συνειδητά όπως λες) είναι σαν να ρίχνεις μια ψήφο που λέει «γαμιέστε όλοι». Μόνο που το ίδιο ακριβώς κάνει και κάποιος που θέλει να πει «δε με νοιάζει» ή «ό,τι να ‘ναι» ή «προτιμώ να πάω στην παραλία» και τελικά η δική σου ένσταση χάνεται στον απολιτικό θόρυβο. Και η ιδεολογία σου φιμώνεται από μόνη της.\nΣτη δημοκρατία ψηφίζουμε – ιδίως αν είναι μια δημοκρατία της συμφοράς που θέλει εκ βάθρων αναδιαμόρφωση. Στην αμεσοδημοκρατία επίσης ψηφίζουμε, αλλά ακόμα δεν έχουμε βρει τρόπο να λειτουργεί ένα τέτοιο σύστημα σε μεγάλη κλίμακα. Ακόμα και σε αναρχικές συνελεύσεις ψηφίζουμε – ίσως όχι με κάλπες και σηκωμένα χέρια, αλλά συμφωνώντας ομόφωνα (μετά από ώρες θεωρητικών αντιπαραθέσεων) ότι αυτό ή εκείνο είναι που θέλουμε όλοι να γίνει.\nΣτο μόνο σύστημα που δεν ψηφίζουμε είναι στη δικτατορία – του φασίστα, του μονάρχη ή του προλεταριάτου (και καλά). Σκέψου το.


«Ήρθε στο Τσίρειο να “κλέψει” τη νίκη» | Goal News Cy\nΠαρασκήνια | Αθλητικά ΚύπρουΑΕΛ«Ήρθε στο Τσίρειο να "κλέψει" τη νίκη»\n«Ήρθε στο Τσίρειο να “κλέψει” τη νίκη»\nΤο δικό του μήνυμα έστειλε μέσω facebook ο εκπρόσωπος Τύπου της ΑΕΛ, Θεόδωρος Αντωνίου μετά την ισοπαλία στο ντέρμπι με την ΑΕΚ.\nΑναλυτικά: «Καλησπέρα φίλοι μου. Πάμε απ’ την αρχή σωστά και με ψυχραιμία. Υποδεχθήκαμε την ΑΕΚ στην έδρα μας. Αντιμετωπίσαμε μια ΑΕΚ που πήγε την περασμένη βδομάδα στη Λευκωσια με τον διεκδικητή του τίτλου και έπαιξε με εντελώς διαφορετικό τρόπο και σκεπτικό. Έπαιξε επιθετικά, προηγήθηκε, αλλά συνέχισε να παίζει ανοικτά για το 0-2. Όταν δε ισοφαρίστηκε συνέχισε το ίδιο ανοικτά.\nΑπόψε, όμως, είδαμε μια ΑΕΚ διαφορετική αν και ερχόταν με ακόμα καλύτερη ψυχολογία απ’ ότι πήγε την περασμένη βδομάδα στην πρωτεύουσα. Είδαμε, λοιπόν, ότι ήρθε στο Τσίρειο για να “κλέψει” τη νίκη με κάθε τρόπο, παίζοντας με σαφώς διαφορετικό προσανατολισμό, πολύ πιο κλειστά και με μεγάλο στόχο το πάγωμα του ρυθμού ως το τέλος.\nΝαι, είμαστε όλοι απογοητευμένοι που χάσαμε τη νίκη, αλλά προσωπικά κρατώ ότι δείξαμε ξανά ποια είναι η ΑΕΛ και τι δυνατότητες έχει. Γι’ αυτό είμαι απόλυτα ήρεμος! Συνεχίζουμε φίλοι μου όλοι μαζί για μάχες ως το τέλος και οποίος αντέξει. Είμαστε στη 2η θέση (5 βαθμούς από την κορυφή) και βλέπουμε μπροστά και ψηλά».


ΕΣΥ ΤΙ ΛΕΣ ΠΟΛΥΤΙΜΟ ΠΩΣ ΕΙΝΑΙ; / ΛΑΜΠΡΕΛΛΗ ΛΙΛΗ\nΈνας ασβός τριγυρνούσε εδώ κι εκεί, αναζητώντας το πιο πολύτιμο πράγμα στον κόσμο. Ρώτησε την πέτρα, το δέντρο, λογιών λογιών πετούμενα κι ανθρώπους - όλα πλάσματα μ' ανοιχτή καρδιά, σαν τους ποιητές και τα παιδιά. Ο καθένας έδωσε ένα κομμάτι της απάντησης. Εσύ τι λες; (Από την παρουσίαση στο οπισθόφυλλο του βιβλίου)\nΕικονογράφηση ΜΑΤΑΘΙΑ-ΚΟΒΟ ΚΕΛΛΥ\nΚωδικός Πολιτείας 3330-9049


Κορωνοϊός: Επιστολή Μισέλ στους 27 αρχηγούς εν όψει Συνόδου Κορυφής\nΚΟΡΩΝΟΪΟΣ: ΕΠΙΣΤΟΛΗ ΜΙΣΕΛ ΣΤΟΥΣ 27 ΑΡΧΗΓΟΥΣ ΕΝ ΟΨΕΙ ΣΥΝΟΔΟΥ ΚΟΡΥΦΗΣ από Voria.gr article http://mail.voria.gr/article/koronoios-schedio-viosimis-anaptixis-exetazi-i-sinodos-korifis Ο πρόεδρος του Ευρωπαϊκού Συμβουλίου, Σαρλ Μισέλ, τόνισε ότι οι αρχηγοί των 27 κρατών-μελών πρέπει να οδηγηθούν σε συμφωνία. 16.07.2020 09:33\n16/07/2020, 09:33 |\nΟ πρόεδρος του Ευρωπαϊκού Συμβουλίου, Σαρλ Μισέλ, τόνισε ότι οι αρχηγοί των 27 κρατών-μελών πρέπει να οδηγηθούν σε συμφωνία.\nΤην ανάγκη για συμφωνία εξέφρασε ο πρόεδρος του Ευρωπαϊκού Συμβουλίου, σε επιστολή που έστειλε στους 27 αρχηγούς των κρατών-μελών, οι οποίοι θα συμμετάσχουν στην επερχόμενη Σύνοδο Κορυφής, την πρώτη με φυσική παρουσία από όταν ξέσπασε η πανδημία του κορωνοϊού.\n«Η πανδημία του COVID-19 έχει οδηγήσει στην απώλεια πολλών ζωών σε ολόκληρη την Ευρώπη και έχει πλήξει σοβαρά τις οικονομίες και τις κοινωνίες μας. Συνεχίζει να επηρεάζει τη ζωή μας», αναφέρει ο Σαρλ Μισέλ και τονίζει: «Όλες οι προσπάθειές μας πρέπει να επικεντρωθούν στην οικοδόμηση βιώσιμης ανάκαμψης. Για τον σκοπό αυτό, η συνάντησή μας αυτή την εβδομάδα θα αφιερωθεί στο Πολυετές Δημοσιονομικό Πλαίσιο και στο Σχέδιο Ανάκαμψης».\nΠαράλληλα, σύμφωνα με το ΑΜΠΕ, ο κ. Μισέλ υπογραμμίζει ότι «η εξεύρεση συμφωνίας θα απαιτήσει σκληρή δουλειά και πολιτική βούληση από την πλευρά όλων».\nΚλείνοντας την επιστολή του ο κ. Μισέλ επισημαίνει ότι «είναι απαραίτητη η συμφωνία» και καλεί τους ηγέτες προς την εξεύρεση «εφαρμόσιμων λύσεων» και την κατάληξη σε συμφωνία, «για το μεγαλύτερο όφελος των πολιτών».\nΤΖΙΤΖΙΚΩΣΤΑΣ:ΙΣΤΟΡΙΚΟ ΠΑΡΑΔΕΙΓΜΑ ΑΛΛΗΛΕΓΓΥΗΣ Η ΣΥΜΦΩΝΙΑ ΣΤΙΣ ΒΡΥΞΕΛΛΕΣ\nΠΕΛΩΝΗ ΓΙΑ ΣΥΝΟΔΟ ΚΟΡΥΦΗΣ: Η ΕΛΛΑΔΑ ΑΝΕΚΤΗΣΕ ΤΗΝ ΑΞΙΟΠΙΣΤΙΑ ΤΗΣ


Βιβλίο ο Κόσμος των Πωλήσεων - skroutz.com.cy\nΒιβλίο ο Κόσμος των Πωλήσεων\nΚαλώς Όρισες στο Κόσμο των Πωλήσεων\nΔεν μπορεί κανείς να το αρνηθεί. Η τέχνη των πωλήσεων είναι μια από τις πιο σημαντικές ικανότητες που μπορεί κάποιος να αναπτύξει. Είναι μια ικανότητα που θα σου φέρει νέους πελάτες, ρευστότητα και σταθερότητα.\nΕπίσης είναι μια από τις μεγαλύτερες σε ζήτηση ικανότητες στην αγορά. Το καλύτερο είναι πως οι πωλήσεις δεν είναι θέμα ταλέντου. Είναι μια ικανότητα η οποία μαθαίνεται. Ο καθένας μπορεί να γίνει ικανός πωλητής, αρκεί να έχει τις απαραίτητες γνώσεις.\nΑυτός είναι και ο σκοπός για τον οποίο γράφτηκε αυτό το βιβλίο. Για να σου δώσει όλες τις γνώσεις που χρειάζεσαι για να γίνεις αυθεντία στις πωλήσεις.\nΣυγκεκριμένα, θα μάθεις:\nΠώς να μεταμορφώσεις με αυτοπεποίθηση τις πωλήσεις σου .\n20 διαφορετικούς τρόπους για να βρίσκεις υποψήφιους πελάτες.\nΤο μεγαλύτερο λάθος που κάνουν ακόμα και οι εκπαιδευμένοι πωλητές και πώς να το αποφύγεις.\nΤα 5 κλειδιά για να ξεκλειδώσεις την πώληση από την αρχή μέχρι το κλείσιμο.\nΠώς να κάνεις μια σωστή παρουσίαση.\nΠώς να χειριστής με επιτυχία οποιαδήποτε αντίρρηση.\nΤα 9 διαφορετικά είδη ερωτήσεων με πολλαπλά παραδείγματα.\nΠώς να ξεπεράσεις των ανταγωνισμό σου.\n"Διαβάζοντας και εφαρμόζοντας αυτό τις τεχνικές πωλήσεων είδα τα στατιστικά μου να ανεβαίνουν κατακόρυφα από την πρώτη εβδομάδα. Διαπίστωσα ότι στη σημερινή κατάσταση αποτελεί πυρηνικό όπλο στην μάχη για τον δεκαπλασιασμό των στόχων μου."\nΧρήστoς Π. (Επιχειρηματίας)\n"Αναμφίβολα, ακολουθώντας αυτή τη μέθοδο, οι πωλήσεις στη δουλειά μου θα πάνε πολύ καλύτερα."\nΘεόδωρος Μ. (Επιχειρηματίας)\n"Πάρα πολύ ωραίο και εποικο- δομητικό για μένα. Με έβαλε στη διαδικασία να βάλω τα πράγματα σε μια σειρά. Να μπορέσω να θέσω προτεραιότητες και να ξέρω από πού να αρχίσω. Ήταν πολύ σημαντική αρχή για μένα."\nΕύα Ζ. (Πωλήτρια)\n"Είναι μια ανεκτίμητη γνώση που μπορεί να εφαρμοστεί όχι μόνο στις πωλήσεις προϊόντων ή υπηρεσιών αλλά και σε ολόκληρο το φάσμα της ζωής!"\nΝατάσα Κ. (Σύμβουλος)\n"Νιώθω πιο δυνατή σε σχέση με πριν και πλέον νιώθω ότι είμαι ένα βήμα μπροστά από τον πελάτη και όχι δέκα βήματα πίσω από αυτόν, όπως δηλαδή ήμουν πριν!!!"\nΑλίκη Κ. (Φωτογράφος)\n"Περιεκτικό, πλούσιο σε ιδέες, τρόπους και τεχνικές."\nΜαρία Τ. (Πωλήτρια)\nΠολύ πλούσιο σε εικόνες και παραδείγματα !\nΈνα απλό σύστημα πωλήσεων για να πουλάς εύκολα οτιδήποτε, ακόμα και στους πιο δύσκολους πελάτες!


Αγιος Ανδρέας ο Ερημίτης\nΟ Δήμος Ινάχου είναι Δήμος της επαρχίας Βάλτου του Νομού Αιτωλίας και Ακαρνανίας. Περιλαμβάνει τα παρακάτω 15 διαμερίσματα, πρώην κοινότητες:Αγριδίου, Αλευράδας, Αμοργιανών, Βρουβιανών, Γιαννοπούλων, Εμπεσού, Μαλεσιάδας, Μπαμπαλιού, Πατιοπούλου, Περδικακίου, Πετρώνας, Ποδογοράς Βαρετάδας, Σταθά, Τρικλίνου, Χαλκιοπούλων.΄Εδρα του Δήμου είναι το Νέο Χαλκιόπουλο. Το Δήμο διαρρέει ο παραπόταμος του Αχελώου Ίναχος, απ' όπου ο Δήμος πήρε το όνομά του. Η συνολική έκταση του Δήμου είναι περίπου 600.000 στρέμματα και έχει πληθυσμό 6168 κατοίκους (απογραφή 2001).\nΟ δήμος Ινάχου έχει (πραγματικό) πληθυσμό 6.169 κατοίκους. Στον δήμο περιλαμβάνονται:\nT.δ. Μπαμπαλιού -- το Μπαμπαλιόν


ΝΒΑ (Season 2015-16) - Page 46\nΝΒΑ (Season 2015-16)\nResults 901 to 920 of 954\nThread: ΝΒΑ (Season 2015-16)\n19-10-2016, 08:37 #901\nΚΟΡΥΦΑΙΟΣ ΞΕΝΟΣ ΤΟΥ ΝΒΑ Ο ΑΝΤΕΤΟΚΟΥΝΜΠΟ!!!\nΣτο καθιερωμένο πλέον, ετήσιο ερωτηματολόγιο στο οποίο απαντούν οι General Managers των 30 ομάδων της λίγκας, ο Γιάννης αναδείχθηκε κορυφαίος ξένος παίκτης του ΝΒΑ και μάλιστα με ποσοστό 27.6%! Μιλάμε για τεράστια διάκριση, καθώς στο πρωτάθλημα αγωνίζονται δεκάδες ξένοι που έχουν πετύχει σπουδαία πράγματα, έχουν "χτίσει" το όνομά τους και κάποιοι είναι και θρύλοι του αθλήματος!\n19-10-2016, 10:20 #902\nΦτερα στα ποδια του, αλλα να μην καβαλησει το καλαμι.\n19-10-2016, 10:31 #903\nΑν έχει πάντα στο μυαλό του (μέχρι τώρα το έχει από αυτά που λέει) από που ξεκίνησε και που έφτασε αλλά και που μπορεί να φτάσει δεν νομίζω να καβαλήσει το καλάμι.\nΤην υγεία του να έχει και θα γράψει ιστορία.\n26-10-2016, 20:50 #904\nΈβλεπα τα νέα ροστερς των ομάδων. Εκεί στο Γκόλντεν Στειτ, τι ακριβώς εκαναν;...άλλαξαν τη μισή ομάδα και πλέον είναι μια ομάδα με 4-5 παικταραδες και χωρίς καθόλου παγκο; Βασικός σέντερ ο Πατσουλια;...\nΒλέπω να κάνει πάρτι ο Λεμπρον και η παρέα του...\n26-10-2016, 21:20 #905\nΒλέπω τώρα το χθεσινό ματς Spurs-Warriors.\nΔεν μου αρεσε και ποτέ το μπασκετ των Warriors. Αλλα φέτος μου φαίνεται ακόμα χειρότερο..\nΟμάδα χωρίς πλάνο, οποίος πάρει την μπάλα να σουτάρει, αμυνα για γέλια, μηδέν βοήθεια απο τον πάγκο (κάποια στιγμή το bench score ήταν 22-4 υπέρ των Spurs) και γενικά βασίζονται σε εξάρσεις των superstars.\nΔεν ξερω, ίσως πάρουν το πρωτάθλημα αλλα προσωπικά με αυτό το μπασκετ δε νομιζω να έχουν τύχη...\n27-10-2016, 10:56 #906\nΣυμφωνω απολυτα. Περισυ αν χαρηκα οτι εφαγε τα μουτρα της αυτη η ομαδα ειναι γιατι ολοι ειχαν καβαλησει το καλαμι και μιλαγαν γι αυτην την ομαδα λες και ειναι οτι καλυτερο εχουν δει τα ματια μας... και φυσικα αρχισαν να πετανε και διαφορες εντυπωσιακες κοτσανες δημοσιογραφοι και μη πανω σε αυτο. Μια ομαδα που στην αμυνα της ηταν τουλαχιστον ελιπης (να μην πω κατι χειροτερο) και μια ομαδα που βασιζοταν σε 2-3 πραγματα.\nΟλα ωραια και καλα στο regular season που το παιχνιδι οπως και να το κανουμε δεν ειναι τοσο ανταγωνιστικο, στο post season φανηκαν ξεκαθαρα οι σημαντικες αδυναμιες της ομαδαρας... εφτασαν μεν τελικο αλλα με την ψυχη στο στομα και μετα ντροπιαστηκαν ενοπιον ολου του κοσμου και εκτεθησαν οοολοι αυτοι που εκαναν λες και ειχαμε να κανουμε με ενα φαινομενο.\nΚανεις δε μιλαγε για το Λεμπρον ολοι μιλαγαν για τους Warriors και τον Curry με βαρυγδουπες δηλωσεις που εφτασαν ακομη και σε ιεροσυλες πραγματικα αναφορες "ο καλυτερος ολων των εποχων", "η καλυτερη ομαδα ολων των εποχων"... και φυσικα τωρα ολοι τον ξεχασανε τον Curry και την ομαδα του και ολοι μιλαγαν για τον "ξεχασμενο" Λεμπρον και τους Cavaliers. Απο εκει και μονο καταλαβαινεις ποσο γρηγορα καποιος "ξεχναει" ή "ενθουσιαζεται" ποτε με τον ενα ποτε με τον αλλο, αναλογα την περισταση.\nΤωρα πηραν τον Durant, εχουν 3 καθαροαιμους σουπερ σκορερ και δεν ξερουν τι σκατα να την κανουν την μπαλα. Ο δε Durant που αναγκαζεται στην αμυνα να παιξει μπασκετ που ποτε δεν του ειχε ζητηθει να παιξει (σ.σ. να τρωει ξυλο κατω απο την ρακετα) τα εχει δει ολα. Ο Curry ειναι μπερδεμενος με το τι πρεπει να κανει, οτι εκανε ή να τροφοδοτησει τον Durant να κανει εκεινος οτι εκανε? Σιγουρα δεν θα ειναι κακοι μεσα στη σεζον, μια χαρα θα τα πανε, αλλα για μια ακομη φορα διαπιστωνουμε οτι το να μαζευεις ενα σουπερ σταρ ροστερ δεν σου εγγυαται τιποτα... Το εμαθε και ο Λεμπρον θα το μαθει και ο Durant.\n27-10-2016, 11:10 #907\nΕιδα και εγω Live cavs και την αλλη μερα warriors.\nΤα ειχαμε πει και περυσι , εμενα ο Curry δε με επεισε ποτε οτι θα γινει κορυφαιος στο ειδος του. Ειδικα τωρα με Durant στην 5αδα δεν ξερω τι θα κανουν απο τη στιγμη που και Clay δηλωσε ανοιχτα οτι δεν προκειται να αλλαξει τον τροπο του παιχνιδιου του . Εκτος αυτου αδειασαν και τον παγκο τους και δεν εχουν βοηθειες.\nΑπο την αλλη ο Lebron εδειξε οτι μαλλον ειναι εξωγηινος. Δεν γινεται μετα απο διακοπες και προετοιμασια να κανει αυτα τα πραγματα. Φαινοταν λες και επαιζε 2 ταχυτητες πανω απο ολους.\nΟλα τα παραπανω βεβαια δεν εχουν καμια σημασια ειδικα τοσο νωρις. Και οι Warriors θα παιξουν καλυτερα αλλα και οι Cavs Πιστευω οτι δεν ειναι τοσο καλοι οσο περυσι. Εχουμε καιρο μπροστα μας.\n08-11-2016, 09:02 #908\nStephen Curry Sets NBA Record for Made 3s In A Game | Nov 7, 2016 | 2016-17 NBA Season\nLast edited by nikon; 08-11-2016 at 10:09.\n21-12-2016, 12:07 #909\n05-01-2017, 10:52 #910\nΤι έκανε εχθές πάλι ο Αντετοκούνμπο;;\nSpoiler Alert είναι στο τοπ 2\n05-01-2017, 12:16 #911\nΚαθε μερα τα κανει πλεον. Το παιδι εχει εξελιχθει σε κανονικοτατο σουπερ σταρ του ΝΒΑ. Αξιζει να μπει βασικη πενταδα στο all star αλλα δυστυχως το γεγονος οτι ο τροπος που γινεται η ψηφοφορια στο all star game ειναι στην ουσια με βαση το ποσο δημοφιλης ειναι καποιος δεν βλεπω να μπαινει ο Γιαννης. Δεν πειραζει ομως. Ετσι οπως παιζει ειναι ζητημα χρονου να αρχισουν ολο και περισσοτερα παιχνιδια των Bucks να προβαλονται στη δημοσια τηλεοραση.\nΠαντως αυτα που κανει ο Αντετοκουνμπο φετος στο ΝΒΑ ειναι πραγματα που δεν εχουν ξανασυμβει ποτε. Ειναι εξωφρενικο οτι στην ομαδα του ειναι\nπρωτος στις ασσιστ\nπρωτος στα κοψιματα\nπρωτος στα κλεψιματα\nΤο σουτ του ολο και βελτιωνεται, αρχιζει σιγα σιγα και βγαινει και στο τριποντο, ο ανθρωπος αυτος δεν εχει ταβανι πραγματικα. Και πλεον η αυτοπεποιθηση που εχει ειναι διαστημικη και ειναι αυτοπεποιθηση ηγετη.\nΜε αυτα και με αυτα στο στατιστικο του Player Efficiency Rating (PER) ειναι δευτερος σε ολο το ΝΒΑ.Το PER ειναι -κατα τους αμερικανους- το πιο σημαντικο στατιστικο για να καθορισει την συνολικη προσφορα ενος παιχτη μεσα στο γηπεδο.\nΜακαρι να ειναι μακρια απο τραυματισμους και να συνεχισει να κανει διαφημιση για την χωρα μας.\nDJTaurus (05-01-2017),Nikoladim (05-01-2017)\n05-01-2017, 22:21 #912\nΑπο οτι φαίνεται θα παει στο All Star\n11-01-2017, 00:37 #913\nΑπιστευτη τιμη οχι μονο γι αυτον αλλα και ολη την Ελλαδα...\n18-01-2017, 08:46 #914\n’νετα το λες πάρτι.....απλά ήταν καλεσμένος δεν το έκανε αυτός.\nΑν και περίμενα να δω ντέρμπι απόλαυσα θέαμα από μια ομάδα που για πλάκα μπορεί να σε σκοτώσει από το ξεκίνημα του παιχνιδιού.\nΤα "τι θα κάνουν και οι 3 μαζί και ο καθένας χωριστά" απλά δεν υπάρχουν όταν μιλάμε για τέτοιου επιπέδου παίχτες.\nΥ.Γ.: Το αστείο σκηνικό που πάντα θα σου τύχει εκεί που δεν το περιμένεις......έχω αποφύγει όλη μέρα να μπω σε sites που μπορεί να έγραφαν το σκορ γιατί το ματς το είχα γράψει για να το δω μετά τη δουλειά και την ώρα που έχω αράξει στον καναπέ και το βάζω να ξεκινήσει ακούω μια χαρούμενη φωνή από το δωμάτιο του μικρού ο οποίος σερφάρει στο ίντερνετ...."μπαμπά το έμαθες;;;....οι Γουόριορς νίκησαν τους Καβαλίερς με 126-91"......και οι αντιδράσεις μου κατά σειρά.....\n20-01-2017, 11:50 #915\nΑπιστευτα μεγαλη τιμη για την Ελλαδα.\nΜπραβο στο παιδι αυτο, ειναι πραγματικο διαμαντι οχι μονο ως αθλητης αλλα και ως ανθρωπος/χαρακτηρας. Ευχομαι πραγματικα να ειναι γερος δυνατος και να συνεχισει να τον χαρακτηριζει η σεμνοτητα και η διαστημικοτητα του ως αθλητη.\n28-05-2018, 11:44 #916\nΤο έκανε πάλι ο Λεμπρον.....μόνος του πήγε τους Καβς στους τελικούς.\n28-05-2018, 11:46 #917\nΤα έχουμε πει χιλιάδες φορές. Έχει κατέβει ο Ιησούς στη γη και παίζει μπάσκετ. Δεν είναι άνθρωπος αυτός είναι κάτι υπερφυσικό. We are witnesses!\n28-05-2018, 11:55 #918\nΕλπιζω να μην ξαναδουμε τελικο Καβς - Γουοριος, μακαρι ο Μουσιας να κανει ενα καλο παιχνιδι και ο Πολ να παιξει ασφαλως...\nΓια James συμφωνω, εχω μια εντυπωση πως ειναι το νο2 μετα απο Τζορνταν και ας εχει μονο 3 δαχτυλιδια.\n28-05-2018, 12:14 #919\nΠροσωπικά θα ήθελα έναν τελικό Celtics-Rockets.\nΠρώτον επειδή υποστηρίζω τους Celtics και επειδή είναι μια καλοδουλεμένη ομάδα το οποίο φάνηκε στα playoffs χωρίς δυο από τους καλύτερους τους παίκτες να φτάσουν ένα βήμα πριν τον τελικό του ΝΒΑ.\nΚαι δεύτερον γιατί προσωπικά με κούρασε να βλέπω τον ίδιο τελικό κάθε χρόνο και από 2 ομάδες που δεν μου πολυαρεσουν...\nΌμως πραγματικά ο Λεμπρόν είναι απίστευτος αν και θεωρώ στο game 7 οι Celtics την πάτησαν λόγω απειρίας των παικτών. Ήταν δύσκολο να διαχειριστούν έναν τόσο σημαντικό αγώνα και στην έδρα τους. Μερικές φορές η έδρα σου βαραίνει τα πόδια αντί να σου δίνει ώθηση.\nΠλέον χωρίς τον Paul θεωρώ πολύ δύσκολο να καταφέρουν να περάσουν οι Rockets. Μακάρι να βγω ψεύτης και να δούμε έστω μια ομάδα διαφορετική στον τελικό.\nΑν περάσουν οι Warriors θεωρώ πως θα πάρουν πολύ εύκολα και φέτος τον τίτλο του πρωταθλητή. Θεωρώ πολύ δύσκολο ο James να καταφέρει να νικήσει και τους Warriors.\nΓιατί κακά ρε ψέμματα ο Lebron είναι που έχει πάει τους Cavs τελικό.\n28-05-2018, 13:58 #920\nΟι Celtics φάνηκε στα 2 τελευταία παιχνίδια ότι ήταν δύσκολο ψυχολογικά να διαχειριστουν τις ευκαιρίες που είχαν σε Τρίτη τέταρτη περιοδο. Αναμενόμενο για μια τόσο νεανική ομάδα με τέτοιες απουσίες.\nΦαίνεται όμως πως ήρθαν κ αναμένουμε του χρόνου να είναι ακόμη πιο δυνατοί.


Σύμφωνα με τα υπό εξέταση στοιχεία, γύρω στις 10.50μ.μ. της 15ης Φεβρουαρίου, ο 23χρονος μετέβη σε συγκεκριμένη οδό στη Λευκωσία, για να παραδώσει φαγητό, μετά από σχετική παραγγελία. Αφού επικοινώνησε τηλεφωνικώς με το πρόσωπο που φέρεται να παρήγγειλε το φαγητό, αυτός του ζήτησε όπως η παράδοση πραγματοποιηθεί σε άλλη διεύθυνση.\nΟ παραπονούμενος μετέβη στη νέα τοποθεσία παράδοσης και ενώ προσπαθούσε να επικοινωνήσει εκ νέου με το πρόσωπο, που είχε προβεί στην παραγγελία, τον προσέγγισαν δύο άγνωστά του πρόσωπα. Σύμφωνα πάντα με την καταγγελία, ένας εκ των δύο αγνώστων πρόταξε πιστόλι εναντίον του 23χρονου, υπό την απειλή του οποίου ζήτησε και απέσπασε από τον παραπονούμενο το χρηματικό ποσό που είχε στην κατοχή του και το κλειδί της μοτοσικλέτας που οδηγούσε. Ακολούθως οι δύο φερόμενοι δράστες τράπηκαν σε φυγή προς άγνωστη κατεύθυνση.\nΑπό τις εξετάσεις της Αστυνομίας σχετικά με την υπόθεση, προέκυψε μαρτυρία εναντίον του 20χρονου, στη βάση της οποίας εκδόθηκε εναντίον του δικαστικό ένταλμα σύλληψης. Το απόγευμα χθες ο 20χρονος συνελήφθη, δυνάμει του δικαστικού εντάλματος, ενώ σήμερα παρουσιάστηκε ενώπιον του Επαρχιακού Δικαστηρίου


Δημήτρης Στεφάνου: Η ελληνική ποντοπόρος ναυτιλία θα προσαρμοστεί πρώτη στους κανονισμούς\nΔεδομένου ότι το τελευταίο διάστημα τα ναύλα των bulk carriers & των containerships είναι και πάλι πολύ ισχυρά, είναι μια καλή στιγμή για τους πλοιοκτήτες να συσσωρεύσουν χρήματα τόσο για την αντιμετώπιση μιας περαιτέρω κρίσης όσο και για την συμμόρφωση με τους νέους αυστηρούς περιβαλλοντικούς ναυτιλιακούς κανονισμούς (από το 2022 και μετά), όπως δήλωσε ο κάπτεν Δημήτρης Στεφάνου, Διευθύνων Σύμβουλος της Bright Navigation & Sea Gate Navigation μιλώντας στο Maritimes TV, στα πλαίσια του 12ου Ναυτιλιακού Συνεδρίου Ύδρας.\nΕπίσης ο κ. Στεφάνου είπε ότι τα παλαιότερα πλοία χρειάζονται επιδιορθώσεις και προσαρμογές στα μηχανοστάσια τους, ώστε να καταφέρουν να βελτιώσουν τις βαθμολογίες τους, όσον αφορά στις εκπομπές τους. Μεταξύ άλλων ο κ. Στεφάνου εξέφρασε τις αμφιβολίες του τόσο για τα νέα καύσιμα (π.χ. LNG ) όσο και για τα υπάρχοντα προβλήματα των scrubbers. Γενικότερα όμως θεωρεί ότι η ελληνική ποντοπόρος ναυτιλίας θα είναι η πρώτη που θα προσαρμοστεί στους νέους κανόνες.\nΟ Δημήτρης Στεφάνου μιλά στον Μάρκο Κάντζιο για την ελληνική ποντοπόρο ναυτιλία και την ακτοπλοΐα.\nΑναφερόμενος στο κομμάτι της ακτοπλοΐας, στο οποίο επίσης δραστηριοποιείται, μέσω της Golden Star Ferries, ο κ. Στεφάνου, τόνισε ότι πρέπει να την προσέξουν ιδιαιτέρως οι κυβερνήσεις. Ο εν λόγω κλάδος δεν έχει ποτέ κέρδος, καθώς όπως τόνισε φορολογείται με υπέρογκα ποσοστά: «Δε γίνεται με δυο μήνες το καλοκαίρι να βγάλουμε τα έξοδα του έτους. Δε γίνεται τους υπόλοιπους μήνες με ημερήσιο κόστος του πλοίου 30.000 ευρώ και έσοδα 5000 να φορολογούμαστε».\nΕπιπρόσθετα, θεωρεί ότι θα πρέπει να γίνει μια συζήτηση ζωτικής σημασίας για το μέλλον της ελληνικής ακτοπλοΐας με το αρμόδιο υπουργείο, με την κυβέρνηση αλλά και με τα σωματεία, ενώ αναφορικά με τις επιδοτήσεις που δίνονται, σημείωσε ότι είναι "μηδενικές". Τέλος, δήλωσε ότι είναι απαραίτητο να χρηματοδοτηθεί ο εν λόγω κλάδος και να ναυπηγηθούν νέα πράσινα πλοία, με ρεαλιστικούς όρους .\nΜπράβο τους , σιδεροκέφαλοι και πάντα με ευημέρια. Είμαστε περήφανοι γι΄ αυτούς σαν Ανδριώτες.\nΔυο αυτοδημιούργητα αδέλφια που διαπρέπουν στην\nναυτιλία και όχι μόνο .\nΠαραμένουν απλοί και ζεστοί άνθρωποι , αγαπούν\nπολύ την Ανδρο και τους συμπατριώτες τους\nκαι προσφέρουν παρά πολύ στο νησί τους\nαλλά και βοηθούν παρά πολύ σε όσους έχουν\nπραγματικά ανάγκη με πολύ διακριτικότητα .\nΜακάρι όλοι οι Ανδριωτες εφοπλιστές να\nπρόσφεραν και να βοηθούσαν τους εχωντας\nανάγκη συμπατριώτες τους όσο οι Στεφανιδες .\nΝα είναι πάντα καλά και να παραμείνουν\nπάντα έτσι .


Τα κυριότερα σημάδια ανεπάρκειας της βιταμίνης Β12 | e-pharm.gr\nΗ βιταμίνη Β12 είναι αρκετά ωφέλιμη για τον οργανισμό, γιατί διατηρεί το νευρικό σύστημα και τον μεταβολισμό και συμβάλει στη δημιουργία των ερυθρών αιμοσφαιρίων. Εδώ θα εξετάσουμε ποια σημάδια θα δείτε σε περίπτωση έλλειψής της\nΗ κόπωση είναι ένα από τα πρώτα σημάδια της έλλειψης της Β12. Αυτό συμβαίνει η βιταμίνη αυτή συμβάλλει για τη δημιουργία ερυθρών αιμοσφαιρίων, τα οποία μεταφέρουν οξυγόνο στα όργανα του σώματος. Και χωρίς αρκετό οξυγόνο στα κύτταρα σας, είναι λογικό να αισθάνεστε εξαντλημένοι, ανεξάρτητα από το πόσο έχετε κοιμηθεί.\nΑν έχετε την αίσθηση ότι είστε μουδιασμένοι κυρίως στα άκρα σας, τότε μπορεί να παρουσιάζετε ανεπάρκεια της βιταμίνης Β12. Επίσης, κάποιοι ερμηνεύουν αυτή την περίεργη αίσθηση, σαν να έχουν καρφίτσες ή βελόνες στο σώμα τους..\nΑν παρατηρείτε ότι έχτε απώλεια μνήμης και είστε νέοι ακόμα για άνοια, ο ένοχος μερικές φορές είναι τα χαμηλά επίπεδα της Β12. Αν λοιπόν ξαφνικά δεν θυμάστε διάφορα πράγματα, κάντε μια εξέταση αίματος, ώστε να δείτε μήπως έχετε έλλειψη αυτής της βιταμίνης και χρειάζεστε κάποιο συμπλήρωμα.\nΥπάρχει μελέτη που να δείχνει τα επίπεδα βιταμίνης Β12 spray σε σχέση με την ενέσιμη βιταμίνη Β12;


Ανοιχτό το ενδεχόμενο για 3ο lockdown άφησε ο Μητσοτάκης - Messinia Live\n“Σήμερα έχουμε να εξετάσουμε 10 νομοσχέδια από έξι διαφορετικά Υπουργεία. Κεντρική προτεραιότητα ωστόσο παραμένει η προστασία της υγείας του πολίτη από την πανδημία και βέβαια η στήριξη της οικονομίας και του κόσμου της εργασίας. Και ασφαλώς η πρόοδος των εμβολιασμών, που θα φέρουν και την οριστική έξοδο από αυτή τη μεγάλη περιπέτεια. Όλα αυτά, βεβαίως, ταυτόχρονα με τις δράσεις μας στο μέτωπό της εξωτερικής πολιτικής και άμυνας όσο και των μεταρρυθμίσεων”.\nΔεύτερη παρατήρηση σχετικά με τον κορονοϊὀ. Αφορά την άμυνά μας απέναντι στο τρίτο κύμα το οποίο εξακολουθεί να πολιορκεί τον πλανήτη με τις μεταλλάξεις του- δεν έχει ευτυχώς ακόμα έρθει στην πατρίδα μας- θα επαναλάβω ότι η απάντησή μας σε αυτό το ενδεχόμενο θα είναι πάντα δυναμική.\n“Ανοίγουμε δραστηριότητες όταν τα κρούσματα υποχωρούν, τις περιορίζουμε όταν αυτά αναζωπυρώνονται”.\nΚρατάμε τις απαραίτητες ισορροπίες ανάμεσα στις ανάγκες της δημόσιας υγείας και της εθνικής οικονομίας, αποφασίζοντας κάθε εβδομάδα ανάλογα με τα δεδομένα. Και μένουμε σε διαρκή επιφυλακή ώστε να παρεμβαίνουμε όταν αυτό χρειάζεται.\n“Δεν είναι, δηλαδή, η πολιτική βλέποντας και κάνοντας, είναι ακριβώς το αντίθετο. Βλέπουμε, ώστε να ξέρουμε ακριβώς τι κάνουμε”.\nΘα έχουμε την ευκαιρία στη συνέχεια εκτάκτως και προ ημερήσιας διάταξης να μας ενημερώσει ο Μάριος Θεμιστοκλέους ο Γενικός Γραμματέας Πρωτοβάθμιας Υγείας για την πρόοδο η οποία έχει διεξαχθεί στο μέτωπο του εμβολιασμού, ώστε να έχετε και σε επίπεδο Υπουργικού Συμβουλίου την πιο εμπεριστατωμένη δυνατή ενημέρωση για το πώς προχωράει αυτή η εξαιρετικά σύνθετη άσκηση.\nΣΥΡΙΖΑ: “Να σταματήσει ο Μητσοτάκης να μετατρέπει την Ελλάδα σε ψωροκώσταινα των εμβολίων”\n“Τώρα που ο κ. Μητσοτάκης κατάλαβε ότι έχει χρησιμοποιηθεί ευρωπαϊκό χρήμα για την έρευνα παραγωγής των εμβολίων, του προτείνουμε να πάψει επιτέλους να παρακολουθεί αμέτοχος στην ΕΕ τις δεσμεύσεις του προς τους πολίτες να διαψεύδονται η μια μετά την άλλη και να περιμένει στωικά τις φαρμακευτικές ζητώντας τους να τιμήσουν τα συμβόλαια τους.\nΗ Ελληνική κυβέρνηση τους τελευταίους μήνες κυνηγάει μονίμως τις εξελίξεις, λόγω των ιδεοληψιών του κ. Μητσοτάκη, οι οποίες πλέον χρεοκοπούν σε όλη την ΕΕ. Ας συντονιστεί επιτέλους με το ευρωπαϊκό περιβάλλον και να σταματήσει να μετατρέπει την Ελλάδα σε ψωροκώσταινα των εμβολίων”.\nΕΛΛΗΝΙΚΗ ΛΥΣΗ: “Ήξεις, αφήξεις ου, εν πολέμω θνήξεις”\n“Ο πρωθυπουργός στο υπουργικό συμβούλιο δήλωσε ότι «ανοίγουμε τις δραστηριότητες όταν τα κρούσματα υποχωρούν, τις περιορίζουμε όταν τα κρούσματα αναζωπυρώνονται»!\nΓια άλλη μια φορά αποδεικνύεται ότι η στρατηγική της κυβέρνησης αναφορικά με την αντιμετώπιση της πανδημίας παραπέμπει όχι σε κάποιο σχέδιο, αλλά στην «τακτική της Πυθίας»: Ήξεις, αφήξεις ου, εν πολέμω θνήξεις. Με αυτόν τον τρόπο, νομίζουν ότι καλύπτουν την ανικανότητά τους!\nΥΓ. Ανάλογα με τη θέση που τοποθετείται το κόμμα στην φράση, αλλάζει και το νόημα του χρησμού. Όπως ακριβώς γίνεται με την τύχη και την υγεία των Ελλήνων”.\nRelated Items:Ανοιχτό το ενδεχόμενο για 3ο lockdown άφησε ο Μητσοτάκης, ΜΗΤΣΟΤΑΚΗΣ ΣΤΟ ΥΠΟΥΡΓΙΚΟ ΣΥΜΒΟΥΛΙΟ, ΣΗΜΑΝΤΙΚΑ


11η Σεπτεμβρίου 2001: Σαν σήμερα έπεσαν οι δίδυμοι πύργοι | Loutrakitv.gr\n11η Σεπτεμβρίου 2001: Σαν σήμερα έπεσαν οι δίδυμοι πύργοι\nΣτις 11 Σεπτεμβρίου άναυδη η παγκόσμια κοινή γνώμη παρακολουθούσε την πλανητική υπερδύναμη να πληγώνεται ανεπανόρθωτα με χιλιάδες νεκρούς. Ήταν τέτοιου μεγέθους η τρομοκρατική επίθεση στην καρδιά των ΗΠΑ, ώστε σχεδόν αμέσως να γεννηθούν απίστευτες θεωρίες συνωμσίας.Όλα ξεκίνησαν από κάτι που φαινόταν σαν ατύχημα. Οι πρώτες πληροφορίες ανέφεραν πως μονοκινητήριο αεροσκάφος έπεσε πάνω σε έναν από τους Δίδυμους Πύργους. Κι ενώ τα πλάνα έδειχναν φωτιά και κάποιους να τρέχουν, το δεύτερο αεροπλάνο καρφώθηκε και μάλιστα σε ζωντανή μετάδοση στον πύργο.\nTagged: 11 Σεπτεμβρίου, δίδυμοι πύργοι, Σαν Σήμερα


Κρήτη: Το νησί με ένα εκατομμύριο όπλα - Οι τιμές, τα γλέντια και οι πύλες εισόδου | ZinaPost\nΚρήτη: Το νησί με ένα εκατομμύριο όπλα - Οι τιμές, τα γλέντια και οι πύλες εισόδου\n11.05.2020 - 14:00\n«Στην Κρήτη τα όπλα είναι περισσότερα από τους ανθρώπους», λένε αστυνομικοί. Οι τιμές στη μαύρη αγορά είναι διπλάσιες από τις νόμιμες στα καταστήματα.\nΣτο μικροσκόπιο των υπηρεσιών ασφαλείας μπαίνουν κατά καιρούς πληροφορίες για παραδόσεις φορτίων με παράνομα όπλα από φορτηγά πλοία, μήκους 80 μέτρων, σε απόκρημνα σημεία στα νότια παράλια της Κρήτης. Πρόκειται για περιοχές που δεν «βλέπουν» σε κάποιον παραλιακό δρόμο. Η πρόσβαση στις παραλίες γίνεται από κακοτράχαλους κάθετους δρόμους.\nΣύμφωνα με τις πληροφορίες των ελληνικών Αρχών, τα πλοία σβήνουν το σύστημα επικοινωνίας τους (AIS) και έτσι δεν εκπέμπουν σήμα για την πορεία τους. Πλησιάζουν τις ακτές, ξεφορτώνουν το παράνομο φορτίο σε φουσκωτά και αναχωρούν ξανά για τα διεθνή ύδατα. Οι εκτιμήσεις αναφέρουν ότι η «δουλειά» αυτή γίνεται από δύο έως τέσσερις φορές το χρόνο, με τα κυκλώματα να ξεφορτώνουν περίπου 200-500 όπλα κάθε φορά, μαζί με χιλιάδες σφαίρες.\nΑυτός εκτιμάται ότι είναι ένας από τους βασικούς τρόπους «ανατροφοδότησης» του νησιού με όπλα και πυρομαχικά, ενώ δεν αποκλείεται ένα μέρος αυτού του οπλισμού να καταλήγει και σε άλλες περιοχές της Ελλάδας. Συνολικά στο νησί, σύμφωνα με τις εκτιμήσεις των Αρχών, υπάρχουν ένα εκατομμύριο όπλα.\nΠόσο, όμως, κοστίζουν στη μαύρη αγορά; «Το… αγαπημένο όλων πλέον υποπολυβόλο Ak-47 Kalashnikov, μπορεί να το βρει κάποιος σε τιμή που ξεκινά από 800-1.000 ευρώ και φτάνει τα 2.000-2.500 ευρώ, ανάλογα με τη χώρα προέλευσης (τα κινέζικα αντίγραφα είναι πιο φθηνά), το πόσο χρησιμοποιημένο είναι και το εάν έχει αυτόματο κοντάκι. Από 800 έως 1.500 ευρώ κοστίζουν πιστόλια ανατολικής προέλευσης. Με 1.200 ευρώ, μπορεί κανείς να αποκτήσει ένα γιουγκοσλάβικο πιστόλι τύπου Zastava (με γεμιστήρα 8 φυσιγγίων), ενώ αρκετά υψηλότερη είναι η τιμή για ένα πιστόλι από δυτική χώρα (Glock, Magnum, USP) με το κόστος να ξεκινάει από 2.000 ευρώ και να φτάνει ακόμα και τις 4.000 ευρώ. Επίσης, με μόλις 150-200 ευρώ μπορεί κανείς να αγοράσει μία χειροβομβίδα αμυντικού τύπου. Τέλος, ένα κουτί με 50 σφαίρες κοστίζει περίπου 50 ευρώ», επισημαίνει γνώστης της «μαύρης» αγοράς όπλων.\nΓιατί, όμως, ένα νησί «πλημμυρισμένο» από όπλα να χρειάζεται ανατροφοδότηση; Ο Ρεθυμνιώτης εγκληματολόγος και συγγραφέας, Γιώργος Παπακωνσταντής, ο οποίος έχει διατελέσει υποδιευθυντής της Αστυνομικής Διεύθυνσης Ρεθύμνου, εξηγεί στο «Έθνος της Κυριακής» ότι «υπάρχει ανταγωνισμός για το ποιος έχει το καλύτερο όπλο. Η επίδειξη γίνεται στα γλέντια, όπου ο ένας βλέπει το όπλο του άλλου. Εκεί γεννιέται η επιθυμία για αγορά όλο και πιο καινούργιων όπλων. Η Κρήτη έχει κυριολεκτικά γεμίσει. Υπάρχει ένας πυρήνας Κρητικών που τα κουβαλάει πάνω του και τα χρησιμοποιεί σε εκδηλώσεις. Όποιος έχει μεγαλύτερη δύναμη πυρός, έχει και μεγαλύτερη εξουσία στο περιβάλλον του και στις δουλειές του. Μέσα από τη βία επιβάλλεται στους άλλους. Ένας μεγαλύτερος πυρήνας, σχεδόν το σύνολο της κοινωνίας, ανέχεται τα όπλα και δεν καταδικάζει τη χρήση τους».\nΣυγγραφέας και εγκληματολόγος μιλά για την οπλοχρησία στην Κρήτη\nΟ Γιώργος Παπακωνσταντής εξηγεί ότι στην Κρήτη ακόμα και ο έμπορος όπλων δεν θεωρείται εγκληματίας και έτσι κανείς δεν θα μπει στη διαδικασία να βοηθήσει μία έρευνα της Αστυνομίας για τη σύλληψή του. «Εάν γίνει μία σύλληψη σε κάποιο ορεινό χωριό για οπλοκατοχή, η κοινωνία θεωρεί τον συλληφθέντα άτυχο που έπεσε θύμα κάποιου ρουφιάνου. Η κοινωνία είναι αντίθετη σε τέτοιου είδους έρευνες. Η έξαρση της οπλοχρησίας ξεκίνησε τη δεκαετία του 80’, όταν η οικονομική άνθηση, μέσω των κρατικών επιχορηγήσεων, αύξησε την επιθυμία για όπλα, με την επίφαση της παράδοσης, της κρητικής κουλτούρας και της λεβεντιάς. Βλέπαμε όπλα του 1ου και 2ου Παγκοσμίου Πολέμου, τα οποία με την πάροδο του χρόνου αντικαταστάθηκαν με Καλάσνικοφ και Uzi», προσθέτει ο απόστρατος αξιωματικός της ΕΛ.ΑΣ. Οι λύσεις που προτείνονται από τον κ. Παπακωνσταντή είναι η χορήγηση κινήτρων από το κράτος είτε για την παράδοση είτε για τη δήλωση των παράνομων όπλων και η διευκόλυνση έκδοσης νόμιμων αδειών, σε συνδυασμό με την ταυτοποίηση όλων των νόμιμων όπλων από την Αστυνομία. Με τον τρόπο αυτό θα μπορούν οι Αρχές να συνδέουν τους κάλυκες που εντοπίζονται, μετά από εγκληματικές πράξεις ή άσκοπους πυροβολισμούς, με τα όπλα που χρησιμοποίησαν οι δράστες.\nΚορoνοϊός: Έκρηξη κρουσμάτων και στο βάθος... Τσιόδρας\nΚορoνοϊός: Θετική ιερόδουλη σε νησί- Συναγερμός για την ιχνηλάτηση των επαφών της\n«Βαριές» κατηγορίες σε βάρος του γνωστού ψυχιάτρου στο Κολωνάκι\nΗ Μαίρη Χρονοπούλου μετά το εξιτήριο από το νοσοκομείο:Είμαι πάρα πολύ ταλαιπωρημένη...\nH ευχή του Κυριάκου Μητσοτάκη για τα γενέθλια του γιου του: Χρόνια πολλά αγόρι μου!\nO Nίκος Αλιάγας γράφει για την αγαπημένη του Ιθάκη στην οποία επιστρέφει πάντα...\nΟικογενειακή τραγωδία: Σκότωσε τη σύζυγό του και τα τρία παιδιά τους και αυτοκτόνησε


music: Σταματάει το τραγούδι η Σεζάρια Εβόρα\nΑκύρωσε όλες τις προγραμματισμένες εμφανίσεις της\nΗ Σεζάρια Εβόρα σε φωτογραφία αρχείου από την παρασημοφόρησή της με τα διάσημα της γαλλικής Λεγεώνας της Τιμής, στο Παρίσι, στις 9 Φεβρουαρίου 2009.\nΗ τραγουδίστρια Σεζάρια Εβόρα, 70 ετών, που βρίσκεται εδώ και λίγες ημέρες στο Παρίσι «σε κατάσταση μεγάλης εξάντλησης», θέτει τέλος στην καριέρα της, ανακοίνωσε η δισκογραφική εταιρεία Lusafrica.\nΗ «ξυπόλητη ντίβα» από το Πράσινο Ακρωτήρι δεν θα πραγματοποιήσει τις προγραμματισμένες για τις επόμενες εβδομάδες συναυλίες της.\nΗ 70χρονη τραγουδίστρια, είχε υποβληθεί πριν από έναν χρόνο σε επέμβαση ανοιχτής καρδιάς, στο Παρίσι, μετά από σοβαρά προβλήματα που παρουσίασε στην στεφανιαία αορτή. Η επιτυχημένη εγχείρηση, της επέτρεψε λίγους μήνες αργότερα να επανέλθει και να αναλάβει πλήρως τα καθήκοντά της.\nΥπηρέτησε τα παραδοσιακά είδη μουσικής «coladeiras»(κολαντέιρας) και «mornas»(μόρνας), που της τα δίδαξε, όταν ήταν μόλις 16 ετών ένας ναυτικός από το Πράσινο Ακτωτήρι απ όπου και κατάγεται. Τα τραγούδια «μόρνας» αποτελούντραγούδια της λύπης, της μελαγχολίας και της νοσταλγίας, ενώ η ίδια όσο ήταν άσημη ερμηνεύτρια, τα τραγουδούσε σε μικρά μπαρ της γενέτειράς της μπροστά σε τουρίστες, αλλά και ντόπιους εργάτες, μαζεύοντας πολύ λίγα χρήματα ως αμοιβή.\nΗ αφετηρία για την επιτυχημένη της καριέρα χρονολογείται το 1987, που έδωσε τις πρώτες της συναυλίες στη Λισαβόνα. Εκεί την άκουσε τυχαία ένας διάσημος παραγωγός, την πήρε στην εταιρεία του και την επόμενη χρονιά τη βοήθησε ναβγάλει το πρώτο της άλμπουμ, σε ηλικία περίπου 50 ετών. Τότε πραγματοποίησε και την πρώτη της περιοδεία.\nΜε επιρροές από την παράδοση της Πορτογαλίας, της Βραζιλίας και της Κούβας, η Σεζάρια Εβόρα έχει ηχογραφήσει συνολικά 11 στούντιο άλμπουμ. 'Εχει βραβευθεί και με «Γκράμμυ» στην κατηγορία της «world» μουσικής.\nΕτικέτες Εβόρα Σεζάρια


Εθνικός Πειραιά: Η αποστολή για Αστέρα Αμαλιάδας – stoplekto.gr\nΟλοκλήρωσε την προετοιμασία της η ομάδα του Εθνικού Πειραιά, έτοιμη πλέον να ριχτεί στην μάχη που θα καθορίσει την τελική έκβαση του πρωταθλήματος.\nΤην Κυριακή στο γήπεδο της Καλλιθέας στις 17:00 ο Εθνικός καλείται να γράψει με χρυσά γράμματα την λαμπρότερη σελίδα των τελευταίων χρόνων στην μακρόχρονη και γεμάτη δυσκολίες ιστορία του. Η βαριά φανέλα του,το έμβλημά του, το momentum…όλα επιτάσσουν το νικηφόρο αποτέλεσμα που θα τον φέρει πανάξια στην Football League.\nΤην Κυριακή στο «Γρ.Λαμπράκης» οι φίλαθλοι του Εθνικού με την σειρά τους,πάντα σε κόσμια πλαίσια και αποφεύγοντας τυχόν προκλήσεις,αναμένεται να γεμίσουν το γήπεδο και με την φωνή τους να δώσουν το δικό τους στίγμα με την δική τους μοναδική αύρα στον αγώνα εναντίον του Αστέρα Αμαλιάδας, ωθώντας την ομάδα μας στο ένα και μοναδικό αποτέλεσμα που χρειάζεται για να επιστρέψει στις επαγγελματικές κατηγορίες.\nΟ Νίκος Κουρμπανάς για την αναμέτρηση της 6ης και τελευταίας αγωνιστικής των «Ειδικών αγώνων» επέλεξε τους:\nΒενέτη, Βουτσινά, Βλάχο, Γερόλυμο, Γκέσιο, Δωματά, Κατίδη, Κατσικοκέρη, Κρητικό, Κωνσταντίνου,Μάναλη, Micheel,, Παυλάκη, Πεχλιβανίδη, Ρομάνο,Σικαλιά, Στασινό και Τεγούση.\nΕκτός αποστολής έμειναν οι τιμωρημένοι Ρούσσης και Λεωνιδόπουλος καθώς και ο τραυματίας Μακρυγιάννης.\nΗ διάθεση των εισιτηρίων θα γίνεται αύριο απο το ταμείο του γηπέδου δύο ώρες πριν την έναρξη του αγώνα.\nRelated ItemsfeaturedΕθνικός Πειραιά


353 κεριά για τα θύματα της Γενοκτονίας των Ποντίων στην Αγία Τριάδα Ημαθίας (βίντεο) | Pontos News\n20 Μάιος 2018, 09:58 - Τελευταία Ενημέρωση: 20 Μάιος 2018, 10:30\nΈνα έθιμο για την τιμή και τη διατήρηση της μνήμης των 353.000 θυμάτων της Γενοκτονίας των Ελλήνων του Πόντου αναβιώνει κάθε χρόνο στην Αγία Τριάδα της Ημαθίας. Την παραμονή της θλιβερής επετείου της 19ης Μαΐου τα μέλη του Πολιτιστικού Συλλόγου Αγίας Τριάδα και φέτος επισκέφτηκαν τα κοιμητήρια του χωριού όπου άναψαν 353 κεριά και φανούς στη μνήμη των 353.000 χαμένων ψυχών.\n«Οι φανοί εκπέμπουν την λάμψη και έχουν συμβολικό χαρακτήρα για να μπορέσει να λάμψει επιτέλους η αλήθεια και να αναγνωριστεί η Γενοκτονία των Ελλήνων του Πόντου διεθνώς», ανέφερε ο υπεύθυνος Τύπου και δημοσίων σχέσεων του συλλόγου Μελέτης Σισμανίδης.\nΗ εκδήλωση ξεκίνησε στις εγκαταστάσεις του συλλόγου όπου προβλήθηκε ιστορικό βίντεο σχετικά με την Γενοκτονία των Ποντίων. Το παρών έδωσαν μεταξύ άλλων ο δήμαρχος Αλεξάνδρειας Παναγιώτης Γκυρίνης, ο αντιδήμαρχος Νίκος Σαρακατσιάνος και ο πρόεδρος της Τ.Κ. Μελίκης Αλέξανδρος Ακριτίδης.\nΣτη συνέχεια υπό τους ήχους της πένθιμης λύρας όλοι κατευθύνθηκαν με φανούς στα κοιμητήρια παρά τη βροχή.\nΗμέρα Μνήμης Γενοκτονίας Ποντίων 2018, Γενοκτονία των Ποντίων, Ημαθια, Νεκροταφειο


Η οικογένεια Osbourne «κρατά αποστάσεις» | Rockhard - Greece\nΗ οικογένεια Osbourne «κρατά αποστάσεις»\nΗ οικογένεια Osbourne, όπως και κάθε λογικός άνθρωπος αυτή τη χρονική περίοδο, «κρατά αποστάσεις» ώστε με τον τρόπο της να βοηθήσει στην εξουδετέρωση της πανδημίας. Η Kelly Osbourne λοιπόν έγραψε στο λογαριασμό της στο Instagram:\n“Σήμερα ήταν η πρώτη φορά που είδα του γονείς μου μετά από σχεδόν 3 εβδομάδες !!! Ακόμα κι έτσι όμως δεν τους αγκάλιασα. Είναι καλά και ασφαλείς για την ώρα. Σας ευχαριστώ πολύ για τις ευχές και την υποστήριξή σας. Θα το ξεπεράσουμε μαζί. Σας αγαπώ όλους – Να είστε ασφαλής.”\nΗ δημοσίευση κοινοποιήθηκε από το χρήστη Kelly Osbourne (@kellyosbourne) στις 26 Μάρ, 2020 στις 6:16 μμ PDT


Οι ζεστές συνθήκες και η υγρασία του καλοκαιριού φέρνουν στον κήπο μας, στις αυλές και στα μπαλκόνια μας τους πιο διάσημους ανεπιθύμητους επισκέπτες, τα κουνούπια. Για να αντιμετωπίσουμε λοιπόν τα τσιμπήματα των κουνουπιών με φυσικό και οικολογικό τρόπο, η φύτευση φυτών είναι μια καλή λύση. Υπάρχουν αρκετά φυτά που διώχνουν τα κουνούπια για να επιλέξουμε, κυρίως αρωματικά, και μας βοηθούν να απομακρύνουμε τους ενοχλητικούς αυτούς επισκέπτες. Πρέπει να σημειώσουμε ότι η ύπαρξη ενός μεμονωμένου εντομοδιωκτικού φυτού στην αυλή ή στο μπαλκόνι δεν δίνει οριστική λύση στο πρόβλημα της αντιμετώπισης των κουνουπιων. Για μεγαλύτερη αποτελεσματικότητα, καλό είναι να φυτεύουμε μία ομάδα από τα παρακάτω φυτά, προκειμένου να εξασφαλίσουμε καλύτερη κάλυψη του χώρου και μέγιστη προστασία.\nΑς ξεκινήσουμε με την αρμπαρόριζα, το υπέροχο ξαδερφάκι του γερανιού, που δεν χρησιμοποιείται μόνο για πεντανόστιμα γλυκά του κουταλιού καθώς έχει και σημαντικές εντομοαπωθητικές ιδιότητες. Φυτεύοντας την αρμπαρόριζα στον κήπο ή σε γλάστρα στο μπαλκόνι βοηθάει στην απώθηση των κουνουπιών. Επίσης, μπορούμε να φτιάξουμε ένα φυσικό οικιακό εντομοαπωθητικό τοποθετώντας μερικά φύλλα αρμπαρόριζας σε ένα βαζάκι και προσθέτοντας μισό λίτρο καθαρό οινόπνευμα. Αφού κλείσουμε το βαζάκι, το τοποθετούμε σε σκιερό μέρος για 2-3 εβδομάδες. Στη συνέχεια, σουρώνουμε το διάλυμα για να μην έχει φύλλα, και ψεκάζουμε στο σπίτι εσωτερικά και εξωτερικά για να απωθήσουμε κονούπια και διάφορα έντομα. Σχετικά με τις συνθήκες ανάπτυξης της αρμπαρόριζας, θα πρέπει να σημειώσουμε ότι αναπτύσσεται πολύ γρήγορα όταν βρεθεί σε ηλιόλουστες ή και ημισκιαζόμενες θέσεις.\nΑς συνεχίσουμε με τον βασιλικό, το δημοφιλέστερο αρωματικό φυτό, βασικό συστατικό της μεσογειακής κουζίνας, που όμως παράλληλα χρησιμοποιείται εκτεταμένα για την απώθηση των εντόμων και των κουνουπιών, σε γλάστρες που τοποθετούμε σε μπαλκόνια και βεράντες. Αλλωστε, ο βασιλικός φυτεύεται μαζί με τον κατιφέ στον λαχανόκηπο για να διώχνουν τα έντομα από τις κηπευτικές καλλιέργειες στο πλαίσιο της οικολογικής γεωργίας.Φυτεύουμε τον βασιλικό σε ημισκιερά μέρη προφυλαγμένα από τους δυνατούς ανέμους για να έχει καλή ανάπτυξη και πλούσιο καταπράσινο φύλλωμα. Ο βασιλικός ευδοκιμεί σε φωτεινά μέρη, ωστόσο είναι ευαίσθητος στην πολύωρη απευθείας έκθεση στον ήλιο ενώ ην περίοδο του χειμώνα, ο βασιλικός χρειάζεται προστασία από τον παγετό, το χιόνι, και τους βοριάδες.\nΔέκα συμβουλές για τον βασιλικό\nΟ δύοσμος είναι διάσημος μόνο διάσημος για το άρωμα του και για τις χρήσεις που έχει στην κουζίνα, σε ποτά και σε πολλές συνταγές μαγειρικής αλλά και για τις εντομοαπωθητικές του ιδιότητες! Όταν ο δυόσμος φυτεύεται σε γλάστρα ή στον κήπο μας προστετεύει από κουνούπια, μύγες και μυρμήγκια. Δεν είναι τυχαίο ότι κατά την αρχαιότητα πριν στρώσουν τραπέζι για φαγητό, το αρωμάτιζαν τρίβοντας στην πάνω επιφάνειά του φυλλαράκια δυόσμου. Ο δυόσμος ευδοκιμεί σε ηλιόλουστες περιοχές, όπου τα φύλλα του δίνουν υψηλή περιεκτικότητα σε αιθέρια έλαια. Ο δυόσμος αναπτύσσεται ικανοποιητικά και σε σκιερά και ημισκιερά μέρη, ειδικά όταν μεταφυτεύεται σε γλάστρες στα μπαλκόνια μας. Δεν είναι, όμως, ανθεκτικός στους βοριάδες και στην παγωνιά του χειμώνα και απαιτείται να του εξασφαλίσουμε μια προφυλαγμένη θέση.\nΤο δενδρολίβανο εκτός από ένα αγαοημένο αρωματικο΄φυτό που χρησιμοποιεέιται στην μεσογειακή κουζίνα, θεωρείται από τα πιο αποτελεσματικά εντομοαπωθητικά φυτά και γι’ αυτό δεν πρέπει να λείπει από κανένα κήπο και κανένα μπαλκόνι. Επίσης, στην οικολογική γεωργία, το δενδρολίβανο σε\nσυγκαλλιέργεια με λάχανο, μπρόκολο ή κουνουπίδι τα προστατεύει από την κάμπια που τα προσβάλλει.Το δεντρολίβανο αναπτύσσεται εύκολα και καλλιεργείται στις περιοχές με μεσογειακό κλίμα και ηλιόλουστο ξηροθερμικό περιβάλλον, όπου φθάνει μέχρι και το ύψος των δύο μέτρων. Είναι ανθεκτικό στην παγωνιά και τις χαμηλες θερομοκρασίες του χειμώνα και δεν χρειάζεται ιδιαίτερη προφύλαξη.\nΣυμβουλές για φροντίδα δεντρολίβανου\nΜια πολύ ενδιαφέρουσα επιλογή για την αντιμετώπιση των κουνουπιών στον κήπο και στο μπαλκόνι είναι και το σκόρδο που δεν χρησιμοποιείται μόνο για τις σαλάτες και για τα φαγητά! Το σκόρδο όταν φυτεύεται στον κήπο ή σε γλάστρα διαθέτει πολύ έντονες εντομωδιωκτικές ιδιότητες και γι’ αυτό απωθεί και τα κουνούπια. Πολλά οικολογικά εντομοκτόνα, καθώς και αυτοσχέδιες συνταγές για φυσική προστασία από έντομα, έχουν ως βασικό συστατικό το σκόρδο. Το σκόρδο προτιμά περιοχές με ξηρό και ήπιο κλίμα χωρίς έντονους παγετούς, χωρίς πολλές βροχοπτώσεις και υψηλή υγρασία. Η καλλιέργεια του σκόρδου απαιτεί ελαφριά και αφράτα γόνιμα εδάφη για να ευδοκιμήσει.\nΗ λίστα με τα προτεινόμενα φυτά για να αντιμετωπίσουμε τα κουνούπια με φυσικό οικολογικό τρόπο, είναι η λεβάντα, το δημοφιλές αρωματιικό φυτό με τα εντυπωσιακά άνθη. Η λεβάντα είναι γνωστό ότι διαθέτει εξαιρετικές εντομωδιωκτικές ιδιότητες και απωθεί τα κουνούπια. Αξίζει να σημειώσουμε πως τα αποξηραμένα φύλλα της λεβάντας, μπορούν να τοποθετηθούν σε τούλι και να χρησιμοποιηθούν σε ντουλάπες και συρτάρια για την προστασία των ρούχων από το σκώρο, παράλληλα με τον αρωματισμό του χώρου. Η λεβάντα αναζητεί ηλιόλουστες θέσεις, αν και μπορεί να αναπτυχθεί και σε ημισκιερά σημεία. Θα πρέπει να σημειώσουμε ότι η λεβάντα είναι ανθεκτική στο ζεστό ξηροθερμικό περιβάλλον του καλοκαιριού και αντέχει στην παγωνιά του χειμώνα. Αν φυτάψουμε τη λεβάντα σε γλάστρα στο μπαλκόνι, θα επιλέξουμε ηλιοφανή σημεία με νότια ή ανατολική έκθεση για να ευδοκιμήσει.\nΑπό τα πιο σημαντικά εντομοαπωητικά φυτά, είναι η σιτρονέλα το γνωδτπ πολυετές αρωματικό φυτό. Επίσης, θα πρέπει να αναφέρουμε ότι το αιθέριο έλαιο της είναι δημοφιλές για τις εντομωδιωκτικές του ιδιότητες που περιλαβάνουν και την απώθηση των κουνουπιών. Πάντως, για αποτελεσματικότερη προστασία από τα κουνούπια, αφού πρώτα βεβαιωθούμε ότι δεν έχουμε κάποια ευαισθησία στο φυτό, μπορούμε να κόψουμε φύλλα σιτρονέλας και να τα τρίψουμε απαλά στο δέρμα μας.Η σιτρονέλα ευδοκιμεί καλύτερα σε ηλιοφανή σημεία του κήπου, είναι ανεκτική όμως και στην σκια. Επίσης, μπορεί να φυτευθεί κοντά στη θάλασσα. Αποφεύγουμε να τη φυτεύουμε σε περιοχές με πολύ χαμηλές θερμοκρασίες ή έντονη παγωνιά, γιατί θα ταλαιπωρηθεί αρκετά.\nΟ κατιφές το υπεροχο λουλούδι που όλοι γνωρίζουμε δεν φυτεύεται στον κήπο και σε γλάστρες στο μπαλκόνι μόνο για τα υπέροχα κίτρινα, πορτοκαλί και κεραμιδί λουλούδια του αλλά και για την αποτελεσματική απώθηση των κουνουπιών. Άλλωστε, οκά ικ΄αμαςικκατιφές παραδοσιακά φυτεύεται στον λαχανόκηπο, μαζί με τον βασιλικό για να προφυλάσσει τα κηπευτίκά μας από διάφορα έντομα. Άλλλωστε, δεν είνα τυχαίο ότι αν τρίψουμε το φύλλωμα του κατιφέ με το χέρι μας, βγάζει μια χαρακτηριστική όχι τόσο ευχάριστη μυρωδιά. Οι κατιφέδες ευδοκιμούν σε θέσεις με συνεχή ηλιοφάνεια και μπορούν να προσαρμοστούν και σε σχετικά ημισκιερές θέσεις χωρίς ιδαίτερο πρόβλημα. Φυτεύονται σε όλα τα εδάφη, αν και παρουσιάζουν πλουσιότερη ανθοφορία σε γόνιμα εδάφη, εμπλουτισμένα με κομπόστ και κοπριά.\nΟλοκληρώνυμε τη λίστα μας με τα προτεινόενα φυτά που απωθούν τα κουνούπια στους κήπους, σε αυλές και σε μπαλκόνια, με το μελισσόχορτο, το αρωματικό θαμνώδες φυτό με το ιδιαίτερα χαρακτηριστικό άρωμα λεμονιού. Επίσης, θα πρέπει να αναφέρουμε ειδικά για όσους έχουν ευαισθησια στα τσιμπήματα των κουνουπιών, ότι σν τρίψουμε τα χέρια μας και το δέρμα μας με φύλλα κομμένα μελισσόχορτου, έχουμε πρόσθετη προστασία από την επίθεση των κουνουπιών. Το μελισσόχορτο είναι αρκετά ανθεκτικό φυτό στις υψηλές θερμοκρασίες αλλά είναι σχετικά ευαίσθητο στις πολύ χαμηλές και στους παγωμένους βοριάδες. Επειδή έχει γρήγορη και δυναμική ανάπτυξη, το μελισσόχορτο είναι καλύτερα να φυτεύεται μόνο του στη γλάστρα, ενώ όταν φυτευτεί σε βραχόκηπους, το επιλέγουμε στις πίσω φυτεύσεις σε απόσταση τουλάχιστον μισό μέτρο από τα άλλα αρωματικά φυτά.


Δ. Παπαστεργίου, Πρ. ΚΕΔΕ: Ήρθε η ώρα να ανοίξουμε τον διάλογο για τις αρμοδιότητες και τη δημόσια διοίκηση - City Connect News\nΑρμοδιότητες, Εκλογικός Νόμος, επιχορήγηση με 100.000 ευρώ στους σεισμόπληκτους Δήμους στο Διοικητικό Συμβούλιο της ΚΕΔΕ\nΜέσω τηλεδιάσκεψης συνεδρίασε το μεσημέρι της Παρασκευής το Διοικητικό Συμβούλιο της Κεντρικής Ένωσης Δήμων Ελλάδας. Στη συνεδρίαση συμμετείχαν και οι Πρόεδροι των Περιφερειακών Ενοτήτων Δήμων.\nΔιοικητική Μεταρρύθμιση – Αρμοδιότητες. Προτεραιότητα οι πολίτες\nΚατά τη διάρκεια της συνεδρίασης του ΔΣ, η ΚΕΔΕ οριστικοποίησε τις τεκμηριωμένες προτάσεις με τις οποίες θα προσέλθει στον διάλογο για τη Διοικητική Μεταρρύθμιση της χώρας. Τονίστηκε η ανάγκη να επισπευθούν οι διαδικασίες που θα επιτρέψουν σε κάθε βαθμό Αυτοδιοίκησης να έχει διακριτό ρόλο και να σταματήσουν τα φαινόμενα διάχυσης ευθυνών που τελικά δυσκολεύουν την ζωή και την καθημερινότητα των πολιτών.\n«Ήρθε η ώρα να αποφασίσουμε τι είδους αυτοδιοίκηση θέλουμε. Μετά την δημοσιοποίηση του Εκλογικού Νόμου και ψήφισή του σε μερικές ημέρες, έρχεται η κρίσιμη ώρα για τις αρμοδιότητες. Μετά τον εξαντλητικό δημοκρατικό διάλογο που κάναμε στις Συνεδριακές Διασκέψεις του Νοεμβρίου και του Δεκεμβρίου με όλους τους Δημάρχους της Ελλάδας, η ΚΕΔΕ έχει καταλήξει σε συμπεράσματα για το ξεκαθάρισμα αρμοδιοτήτων, τους πόρους και τις νέες αρμοδιότητες και άμεσα θα τις θέσουμε και στο Υπουργείο Εσωτερικών και στα άλλα Υπουργεία που εμπλέκονται για να προχωρήσουμε. Η ισότιμη συμμετοχή μας στο σχεδιασμό του νέου ΕΣΠΑ και τον διακριτό ρόλο στο Ταμείο Ανάκαμψης είναι το μεγάλο στοίχημα για την Τοπική Αυτοδιοίκηση που ονειρευόμαστε. Δεν έχουμε μάθει να κρυβόμαστε, είμαστε εδώ για να λύνουμε προβλήματα ακόμη σε τομείς που τυπικά δεν μας ανήκουν. Τώρα ήρθε η ώρα να ξεκαθαρίσει το τοπίο και να έχουμε τον ρόλο που αρμόζει στο σύγχρονο Επιτελικό Κράτος αλλά και στην σύγχρονη εποχή. Οι προτάσεις της Τοπικής Αυτοδιοίκησης μαζί με τις προτάσεις των Περιφερειών μπορούν να συνδυαστούν και σε ένα κοινό κείμενο με τις συμφωνίες και τις διαφωνίες μας να φτιάξουμε έναν κοινό οδικό χάρτη για τη Διοικητική Μεταρρύθμιση που καλείται να κάνει το κράτος. Το οφείλουμε στους Δήμους μας, στους πολίτες μας που βλέποντας θεσμούς της δημόσιας διοίκησης να μην συνεννοούνται, χάνουν την εμπιστοσύνη τους στους θεσμούς» δήλωσε ο Πρόεδρος της ΚΕΔΕ.\nΗ Κεντρική Ένωση Δήμων Ελλάδας έχει καταλήξει σε θέσεις που πρέπει άμεσα να εφαρμοστούν ώστε η Τοπική Αυτοδιοίκηση να έχει ξεκάθαρες αρμοδιότητες και πόρους να τις εφαρμόζει και φυσικά για ελέγχεται για τις πραγματικές δικές της ευθύνες.\nΚομβικό ρόλο στην αποσαφήνιση των νέων αρμοδιοτήτων, έχουν οι Αποκεντρωμένες Διοικήσεις. Οι Αποκεντρωμένες Διοικήσεις πρέπει να κρατήσουν μόνο τις απαραίτητες αρμοδιότητες, που προβλέπονται στο Σύνταγμα. Τίποτε παραπάνω\nΜεταφορά πακέτων αρμοδιοτήτων\nΗ ΚΕΔΕ θεωρεί ότι η Τ.Α πρέπει να έχει την αποκλειστική ευθύνη για δραστηριότητες και έργα που στα όρια κάθε Δήμου\nΚυκλοφοριακές ρυθμίσεις και πολεοδομικές ρυθμίσεις τοπικού χαρακτήρα. Οι αποφάσεις να παίρνονται τοπικά χωρίς να απαιτείται καμία περαιτέρω έγκριση\nΞεκαθάρισμα αρμοδιοτήτων με τις Κτηματικές Υπηρεσίες. Δεν αντιλαμβανόμαστε την έννοια τις δημόσιας περιουσίας σε κοινόχρηστο χώρο εντός των Δήμων. Το ίδιο και με τα ποτάμια, τις κοίτες ποταμών και τα πρανή.\nΣχολικές επιτροπές και εμπλοκή των Δήμων στην Παιδεία. Θεωρητικά είμαστε αρμόδιοι και υπεύθυνοι για τις λειτουργικές και μόνο δαπάνες των σχολείων. Στην πράξη αγοράζουμε και εξοπλισμό. Ας περιέλθουν και επίσημα τα πάντα στους Δήμους, πλην του εκπαιδευτικού προσωπικού και έργου. Και είμαστε πρόθυμοι να συζητήσουμε και για τα νηπιαγωγεία.\nΔημοτική αστυνομία. Επανίδρυση όπου δεν υπάρχει, νέες προσλήψεις κι εκπαίδευση προσωπικού, διεύρυνση αρμοδιοτήτων πχ. και σε θέματα ΚΟΚ.\nΥποδομές. Όλοι οι δρόμοι, πεζοδρόμια και λοιπές υποδομές εντός των αστικών ιστών, περιέρχονται τους Δήμους μαζί με τη χρηματοδότηση για τη συντήρησή τους. Λήψη νομοθετικών μέτρων για την προστασία των τοπικών υποδομών μας από συνεχείς παρεμβάσεις ( σκαψίματα κλπ) .\nΥγεία. Βάζουμε στην ατζέντα του διαλόγου τη λειτουργία των Κέντρων υγείας αλλά και το κομμάτι της δημόσιας υγείας και των σχετικών με αυτή υπηρεσιών.\nΑνάπτυξη, ΕΣΠΑ. Άμεση εμπλοκή μας στο σχεδιασμό του νέου ΕΣΠΑ. Διακριτός ρόλος μας στη λειτουργία των διαχειριστικών αρχών και όχι απλώς στις διακοσμητικές επιτροπές παρακολούθησης\nΠρόγραμμα Δημοσίων Επενδύσεων. Η διαχείριση των πόρων απευθείας στους Δήμους αν αφορούν έργα τοπικής εμβέλειας ( π.χ. κατασκευή πλατειών, δρόμων εντός των ορίων του Δήμου, κλπ)\nΠολιτική προστασία. Ξεκαθάρισμα αρμοδιοτήτων για το ποιος ευθύνεται σε ποτάμια, ρέματα, κανάλια και για την κοπή των κλαδιών. Ποιος ο ρόλος των ΤΟΕΒ και ΓΟΕΒ;\nΠροσωπικό. Να μπει τέλος στην αφαίμαξη. Κινητικότητα με αποφασιστικό ρόλο στο Δήμαρχο. Νέο καθεστώς προσλήψεων και προσωπικό με νέες δεξιότητες. Ομογενοποίηση και του προσωπικού των ΚΕΠ και επιτέλους ένταξή του στους Δήμους.\nΝέο θεσμικό πλαίσιο για τα εγκαταλελειμμένα ή και «ορφανά» κτίρια. Τα δεύτερα να περιέλθουν στους Δήμους και να αξιοποιηθούν από τους ίδιους.\nΥπηρεσία μιας στάσης για τον έλεγχο των αποφάσεών μας και προσλήψεις προσωπικού για τη δημιουργία τμημάτων εσωτερικού ελέγχου.\nΝα περιέλθουν στην Τοπική Αυτοδιοίκηση όλοι οι δρόμοι, πεζοδρόμια και λοιπές υποδομές εντός των αστικών ιστών, μαζί με τη χρηματοδότηση για τη συντήρησή τους.\nΝα ληφθούν μέτρα για την προστασία των υποδομών των δήμων από συνεχή σκαψίματα.\nΧρηματοδότηση μέσω του Ταμείου Ανάκαμψης της ολοκλήρωσης όλων των αναγκαίων υποδομών, προκειμένου οι πόλεις μας να αποκτήσουν όλες τις απαιτούμενες παροχές και δίκτυα.\nΝα γίνει ιεράρχηση και κατάταξη του οδικού δικτύου. Θα πρέπει να γίνει επανακαθορισμός και κατάταξη του συνολικού οδικού δικτύου ανά Περιφερειακή Ενότητα (επαρχιακό, δημοτικό, αγροτικό, δασικό δίκτυο) με τον καθορισμό των αντίστοιχων αρμόδιων φορέων (Περιφέρεια, Δήμος, Δασαρχείο).\nΝα γίνει ανάληψη του κόστους επισκευής των τμημάτων του επαρχιακού δικτύου που διέρχεται μέσα από τις πόλεις (πχ. περιφερειακοί οδοί) από το Υπουργείο Υποδομών.\nΤέλος για την αναβάθμιση της καταστατικής θέσης των αιρετών η ΚΕΔΕ απαιτεί να ισχύουν για όλους τους αιρετούς της Κεντρικής Διοίκησης και της Τοπικής Αυτοδιοίκησης οι ίδιοι κανόνες για την καταστατική θέση, τα ασφαλιστικά, τα οικονομικά, τα συνταξιοδοτικά τα ποινικά και γενικά την αντιμετώπισή τους από το κράτος.\nΣτο Διοικητικό Συμβούλιο προτάθηκε να υπάρξει συνεργασία με την Ένωση Περιφερειών ώστε να συνταχθεί ένα κοινό κείμενο που θα ξεκαθαρίζει τις αρμοδιότητες και θα περιέχει τις προτάσεις που ΚΕΔΕ και ΕΝΠΕ συμφωνούν αλλά και τα σημεία διαφορετικής προσέγγισης και από κοινού να κατατεθεί ως συνολική πρόταση των δύο βαθμών Αυτοδιοίκησης προς τα αρμόδια υπουργεία ώστε να προχωρήσουν οι αλλαγές που απαιτούνται.\nΗ ΚΕΔΕ πληρώνει τα ξενοδοχεία των πληγέντων.\n100.000 ευρώ στους Δήμους που επλήγησαν από τον πρόσφατο σεισμό για να καλύψουν προσωρινά έξοδα στέγασης και σίτισης των πληγέντων\nΤο ΔΣ αποφάσισε την οικονομική στήριξη με 100.000 ευρώ των Δήμων Τυρνάβου, Ελασσόνας και Φαρκαδόνας για αντιμετώπιση των πρώτων αναγκών στέγασης και σίτισης των σεισμοπαθών.\nΗ ΚΕΔΕ από την πρώτη στιγμή της σεισμικής δραστηριότητας που έπληξε τη Θεσσαλία στάθηκε στο πλευρό των Δήμων που επλήγησαν. Και θα παραμείνει στο πλευρό τους για όσο διάστημα χρειαστεί. Το κεντρικό κράτος πρέπει τώρα να βρει λύσεις για την στέγαση των εκατοντάδων οικογενειών που τα σπίτια τους γκρεμίστηκαν είτε είναι ακατάλληλα και ήδη φιλοξενούνται σε ξενοδοχεία από τους κατά τόπους Δήμους.\nΓια την ΚΕΔΕ είναι τώρα η στιγμή για την υλοποίηση του Μηχανισμού Πολιτικής Προστασίας για την άμεση συνδρομή σε γραφειοκρατικά θέματα σε πληγέντες Δήμους\nΑπαραίτητος ο αυτοτελής και διακριτός ρόλος της Τοπικής Αυτοδιοίκησης στο νέο ΕΣΠΑ 2021-2027\nΣτο Δ.Σ. της ΚΕΔΕ παρουσιάστηκε από τον καθηγητή κ. Ι. Ψυχάρη, Αντιπρόεδρο του Επιστημονικού Συμβουλίου του Ινστιτούτου Τοπικής Αυτοδιοίκησης (ΙΤΑ) η μελέτη που εκπόνησε το ΙΤΑ για τον ρόλο της Τοπικής Αυτοδιοίκησης στο νέο ΕΣΠΑ 2021-2027. Η ΚΕΔΕ έχει τονίσει κατ’ επανάληψη την ανάγκης συμμετοχής της Τ.Α. στο χρηματοδοτικό αυτό εργαλείο. Στο πλαίσιο της πολυεπίπεδης διακυβέρνησης, οι Δήμοι διεκδικούν να αναλάβουν πιο ενεργό ρόλο στην εκπλήρωση των στόχων της πολιτικής συνοχής της νέας προγραμματικής περιόδου. Η μελέτη, μαζί με τις συνολικές προτάσεις της ΚΕΔΕ θα αποτελέσει έναν οδικό χάρτη που θα παραδοθεί στον ίδιο τον Πρωθυπουργό, σε συνάντηση που θα ζητήσει η ΚΕΔΕ, διεκδικώντας την ενεργό και διακριτή συμμετοχή της στο νέο ΕΣΠΑ.\nΜε βάση την μελέτη που παρουσιάστηκε Οι στρατηγικοί στόχοι της προγραμματικής περιόδου 2021-2027 είναι οι Δήμοι:\nΝα καταστούν εταίροι του αναπτυξιακού σχεδιασμού\nΝα δοθεί στήριξη ώστε να αναβαθμίσουν την διοικητική τους ικανότητα στην ωρίμανση και στην διαχείριση έργων\nΝα αξιοποιήσουν μεγαλύτερο μέρος των διατιθέμενων πόρων προκειμένου να συγκλίνει με τον μέσο όρο των ευρωπαϊκών και των άλλων χωρών που μετέχουν στα προγράμματα συνοχής.\nΝα συμμετέχουν σε όλα τα αναπτυξιακά προγράμματα εκτός ΕΣΠΑ όπως το Πρόγραμμα Δημοσίων Επενδύσεων, Ταμείο Ανάκαμψης κλπ.\nΠαράταση των 8μηνων – Ραντεβού με Υπουργό Εργασίας και Κοινωνικών Υποθέσεων, Κωστή Χατζηδάκη\nΗ ΚΕΔΕ θα ζητήσει την άμεση υποβολή παράτασης των 8μηνων, ώστε να μην μείνουν χωρίς υπαλλήλους την κρίσιμη περίοδο του καλοκαιριού. Οι Δήμοι δεν πρέπει να μείνουν χωρίς προσωπικό ειδικά στις τουριστικές περιοχές το καλοκαίρι που οι ανάγκες είναι αυξημένες.\nΓια το λόγο αυτό η ΚΕΔΕ έχει ζητήσει ραντεβού με τον Υπ. Εργασίας Κωστή Χατζηδάκη προκειμένου να του θέσει το θέμα. Παράλληλα, από το Υπουργείο Εσωτερικών έχει ήδη ζητήσει να δοθούν παρατάσεις για τις προσλήψεις λόγω πανδημίας αλλά και για την χρησιμοποίηση Διοικητικού Προσωπικού σε ελέγχους, όπου δεν υπάρχει Δημοτική Αστυνομία.\nΟι απόψεις για τον εκλογικό νόμο.\nΗ ΚΕΔΕ, κατά πλειοψηφία είχε ταχθεί υπέρ των αλλαγών που προβλέπονται στον νέο Εκλογικό Νόμο που αφορά τις αυτοδιοικητικές εκλογές και όπως τόνισε ο Πρόεδρος, Δημήτρης Παπαστεργίου, οι παρεμβάσεις της Ένωσης υιοθετήθηκαν σε μεγάλο βαθμό από την ηγεσία του Υπουργείου Εσωτερικών.\nΕπισημάνθηκε όμως ότι υπάρχουν ακόμη κάποια ζητήματα που επιδέχονται βελτιώσεων και η ΚΕΔΕ θα πιέσει ώστε να διορθωθούν. Τα θέματα αυτά είναι:\nΗ Μείωση του αριθμού των Δημοτικών Συμβούλων.\nΗ ΚΕΔΕ πιστεύει ότι είναι πολύ μεγάλη η μείωση που προβλέπεται και θα επιμείνει στην πρότασή της η μείωση να μην ξεπεράσει το 10% στους μεγάλους Δήμους και να μην μειωθεί στους Δήμους με ολιγομελή Δημοτικά Συμβούλια.\nΕκλογή προέδρων Δημοτικών κοινοτήτων\nΣτις δημοτικές κοινότητες κάτω των 300 κατοίκων, η εκλογή του Προέδρου να γίνεται με σταυρό προτίμησης. Στις δημοτικές κοινότητες από 301 έως 2.000 κατοίκους, πρόεδρος να εκλέγεται ο πρώτος σε ψήφος υποψήφιος του πλειοψηφήσαντος στη δημοτική κοινότητα, συνδυασμού.\nΤο ΔΣ της ΚΕΔΕ επιμένει στην μείωση του ύψους των παραβόλων που προβλέπονται για την συμμετοχή στις εκλογές και για τους υποψήφιους δημοτικούς συμβούλους και για τους υποψήφιους Δημάρχους.\nΗ ΚΕΔΕ στηρίζει την διατήρηση των δημοτικών κοινοτήτων σε Δήμους άνω των 100 χιλιάδων κατοίκων. «Σημασία έχει να στηρίξουμε τα χωριά μας με αρμοδιότητες, με την καταβολή και απλοποίηση της παγίας προκαταβολής αλλά δεν είμαστε σε εποχές για ξεχωριστούς προϋπολογισμούς και μηχανισμούς που θα επιβαρύνουν τους πολίτες», τόνισε ο κ. Παπαστεργίου.\nΣυμπληρωματική λίστα Εμβολιασμών\nΟ Πρόεδρος της ΚΕΔΕ, τόνισε ότι είναι απαράδεκτη η εξαίρεση των δημοτικών αστυνομικών και λοιπών δημοτικών υπαλλήλων από τις συμπληρωματικές λίστες εμβολιασμού, για τις δόσεις εμβολίων που περισσεύουν.\n«Ζήσαμε απαράδεκτους κανιβαλισμούς τις προηγούμενες μέρες με τους δημοτικούς υπαλλήλους και αιρετούς που έγιναν βορά σε κακεντρεχείς. Οφείλει η Πολιτεία να διορθώσει την αβλεψία που υπάρχει και να συμπεριληφθεί και το δικό μας προσωπικό στις λίστες για τις συμπληρωματικές δόσεις», δήλωσε για το θέμα ο κ Παπαστεργίου.\nΠροηγούμενο άρθροΈναρξη διαδικτυακών μαθημάτων για τη Μικτή Χορωδία του Δήμου Βριλησσίων\nΕπόμενο άρθρο Κ. Λύρος: Επιτακτική ανάγκη η ορθή διαχείριση των αδέσποτων ζώων


Δημοσιεύτηκε: Δευτέρα, 21 Οκτωβρίου 2019 20:22\nΔύο Έλληνες ερευνώνται για υπόθεση χρηματιστηριακού σκανδάλου από την Επιτροπή Κεφαλαιαγοράς των ΗΠΑ.\nΥψηλόβαθμο στέλεχος της Goldman Sachs συνελήφθη στη Νέα Υόρκη, ως ύποπτος για παράνομη διαρροή εμπιστευτικών πληροφοριών σχετικών με επενδυτικές κινήσεις στις ΗΠΑ, σύμφωνα με σχετικό ρεπορτάζ του ειδησεογραφικού πρακτορείου Bloomberg. Σύμφωνα με το ίδιο δημοσίευμα, στην υπόθεση φέρεται να εμπλέκονται επίσης ως ύποπτοι ο Γιώργος Νίκας, ο οποίος παραιτήθηκε από τη θέση του προέδρου της εταιρείας Νίκας, και ο Τηλέμαχος Λαβίδας.\nΟ συλληφθείς είναι ο Μπράιεν Κόεν, στέλεχος στη βαθμίδα αντιπροέδρου της Goldman Sachs. Σύμφωνα με τις σχετικές καταγγελίες, ο τελευταίος κατηγορείται ότι διοχέτευε απόρρητες πληροφορίες για περίπου τρία χρόνια με αντάλλαγμα χρήματα, στο πλαίσιο διεθνούς κυκλώματος διαρροής πληροφοριών, που απέφερε στους συμμετέχοντες παράνομα κέρδη ύψους 2,6 εκατ. ευρώ.\nΕκπρόσωπος της Goldman επιβεβαίωσε ότι ο Κόεν εργαζόταν για την τράπεζα, συμπληρώνοντας ότι η τελευταία δεν γνώριζε για τις κατηγορίες εναντίον μέχρι την σύλληψή του.\nΩς παράδειγμα της δράσης του σχήματος, το δημοσίευμα αναφέρει την περίπτωση κατά την οποία η Buffalo Wild Wings επικοινώνησε με την Goldman για βοήθεια, καθώς η αλυσίδα εστιατορίων με έδρα την Μινεάπολις των ΗΠΑ είχε προσεγγιστεί από την Arby’s Restaurant Group Inc. Ο Κόεν έμαθε για την πιθανή εξαγορά στις 17 Οκτωβρίου 2017, με τον Γιώργο Νίκα να αγοράζει 22.000 μετοχές της Buffalo Wild Wings μεταξύ 20 και 27 Οκτωβρίου έναντι 2,5 εκατ. δολ., πουλώντας 9.000 από αυτές την 1η Νοεμβρίου, με κέρδος 79.074 δολαρίων.\nΣημειώνεται πως σήμερα ο Γιώργος Νίκας παραιτήθηκε από τη θέση του προέδρου του Δ.Σ. της αλλαντοβιομηχανίας Νίκας την περασμένη. Η παραίτηση ανακοινώθηκε σήμερα στο Χρηματιστήριο Αθηνών από την εισηγμένη. Το Διοικητικό Συμβούλιο της Εταιρείας αποφάσισε τη μη αντικατάστασή του.\nΔείτε όλο το δημοσίευμα του Reuters εδω\nΧάθηκαν πολυεστιακά γυαλιά οράσεως - Μήπως τα βρήκατε;


Πάνω από 80 επιστημονικές έρευνες αποδεικνύουν ότι ο αυτοέλεγχος και η δύναμη της θέλησης είναι ισχυρότεροι αμέσως μετά το πρωινό ξύπνημα. Εκμεταλλευθείτε το!\nΗ διαχείριση του εαυτού μας και κατ’ επέκταση η ικανότητα να ολοκληρωθεί μια εργασία με τον καλύτερο δυνατό τρόπο βρίσκονται στο ζενίθ τους, τόσο σε σωματικό όσο και σε πνευματικό επίπεδο, κατά τις πρώτες πρωινές ώρες της ημέρας. Ως εκ τούτου, είναι εξαιρετικά σημαντικό να επωφελούμαστε την παραγωγικότητα της συγκεκριμένης χρονικής περιόδου υιοθετώντας συγκεκριμένες συνήθειες. Ο καλός ύπνος και το υγιεινό πρωινό είναι σημαντικά για όλους μας, αλλά υπάρχουν κάποιες πρωινές τελετουργίες που καταφέρνουν να κάνουν την ημέρα μας ακόμα πιο δημιουργική και αποδοτική.\n1. Η σωματική άσκηση\nΗ σωματική άσκηση ενδυναμώνει τόσο το σώμα, όσο και το πνεύμα. Όσοι γυμνάζονται έχουν περισσότερη ενέργεια σε σχέση με εκείνους που το αποφεύγουν, διότι το σώμα τους απελευθερώνει ενδορφίνες, ορμόνες υπεύθυνες για την παραγωγή θετικών συναισθημάτων. Η απελευθέρωση των ενδορφινών μειώνει το στρες, επιτρέποντάς μας έτσι να ξεκινάμε την ημέρα μας ανανεωμένοι, γεμάτοι ενέργεια και με καθαρό μυαλό.\n2. Το σωστό πλάνο\nΤο να σχεδιάζουμε ένα πλάνο με τις καθημερινές μας εργασίες, μάς κάνει να αισθανόμαστε πιο παραγωγικοί και αποδοτικοί κατά τη διάρκεια της ημέρας. Μπορούμε να αφιερώνουμε 15 λεπτά κάθε πρωί για να προκαθορίζουμε τρεις εργασίες τις οποίες θα θέλαμε να έχουμε ολοκληρώσει μέχρι το τέλος της ημέρας. Για παράδειγμα, να απαντήσουμε σε όλα τα emails, να βελτιώσουμε το business plan της επιχείρησής μας ή να συσφίξουμε τις εργασιακές σχέσεις με τους συναδέλφους μας.\n3. Η διεκπεραίωση της απαιτητικής εργασίας\nH συνήθεια τού να ξεκινάμε την ημέρα μας, αναλαμβάνοντας πρώτα απ’ όλα να διεκπεραιώσουμε την πιο απαιτητική δουλειά είναι ό,τι πιο σωστό μπορούμε να κάνουμε. Με αυτόν τον τρόπο όχι μόνο διαθέτουμε την πρωινή μας ενέργεια –που είναι και η περισσότερη- στην πιο δύσκολη εργασία, αλλά και όλες οι υπόλοιπες μετά από αυτήν μας φαίνονται πιο εύκολα διαχειρίσιμες.\n4. Η ύπαρξη κινήτρου\nΈνα από τα πρώτα πράγματα που έκανε ο Στιβ Τζομπς μετά το πρωινό του ξύπνημα ήταν να ρωτάει τον εαυτό του στον καθρέφτη το εξής: «Αν ήταν η τελευταία ημέρα της ζωής μου, θα ήθελα να κάνω ό,τι έχω προγραμματίσει για σήμερα»; Όταν λοιπόν η απάντηση ήταν «όχι» επί πολλές ημέρες, τότε συνειδητοποιούσε ότι έπρεπε να δράσει άμεσα και να αλλάξει κάτι στην καθημερινότητά του. Η ύπαρξη κινήτρου μας βοηθάει στο να διατηρούμε τους στόχους μας ζωντανούς, να επιβεβαιώνουμε στον εαυτό μας ότι πράττουμε το σωστό, αλλά και να βρίσκουμε τη δύναμη να διαχειριζόμαστε καλύτερα την ημέρα μας.\n5. Το κατάλληλο χόμπι\nΟι επιτυχημένοι άνθρωποι αντιλαμβάνονται τη σπουδαιότητα του αυτοσεβασμού και δεν παραμελούν τις προσωπικές τους ανάγκες. Οι πρωινές ώρες είναι οι καταλληλότερες για να περιποιηθούμε τον εαυτό μας, να ασχοληθούμε με τα χόμπι μας και να ξεκινήσουμε πράγματα που μας ευχαριστούν. Ένα υγιεινό πρωινό και ο επαρκής ύπνος είναι σαφώς πολύ σημαντικά, αλλά αυτό που διαχωρίζει τους επιτυχημένους ανθρώπους από τους μη επιτυχημένους, είναι ότι οι μεν εκμεταλλεύονται στο έπακρο την ενέργεια που διαθέτουν στο ξεκίνημα της ημέρας και δωρίζουν, χωρίς ενοχές, χρόνο στον εαυτό τους για κάτι που αγαπούν ή τους παθιάζει, ξεκινώντας δυναμικά την ημέρα. Υπάρχουν βέβαια και εκείνοι που προτιμούν να ασχοληθούν με το χόμπι τους μετά τη δουλειά για να αδειάσουν όλη την πίεση της ημέρας. Περί ορέξεως…\nImage Copyrigth: Darren Baker, Shutterstock.com\nΔεκέμβριος 4, 2015 hominumopus\tenergy,exercise,morning,power,ritual